הוועדה המיוחדת לטיפול בשורדי השואה, כנסת 25, פרוטוקול מספר 29, 2023-12-27 00:00

מירב כהן: שלום, תודה לכל האורחים והאורחות שהגיעו

מירב כהן:  קודם כל נפתח את הדיון הזה כמו שאנחנו פותחים לצערי כל דיון בשבועות האלה, עם חיבוק גדול והשתתפות בצער המשפחות השכולות, המשפחות שהיקירים שלהם עוד חטופים

מירב כהן:  ונתפלל מכאן שהחיילים שלנו והחיילות יחזרו בשלום

מירב כהן:  עם שלם מתפלל לשלומם וזה הכי חשוב

מירב כהן:  ואני באמת שולחת מכאן תנחומים לכל מי שאיבד את יקיריו

מירב כהן:       נושא הדיון זה מיגור עושק הקשישים

מירב כהן:  זו תופעה שאני עוסקת בה כבר לא מעט שנים ואת רוב הפרצופים כאן סביב השולחן אני מכירה היטב

מירב כהן:  לצערי עם פרוץ המלחמה אנחנו רואים עלייה דרסטית בפניות שאני מקבלת, שהלשכה שלי מקבלת, עלייה ממש דרסטית בכמות התלונות של מבוגרים שנעשקים וגם בחומרה של המקרים

מירב כהן:  מקרים מאוד חמורים, שמגיעים אפילו לגניבה של מאות אלפי שקלים

מירב כהן:  אנשים שממש לקחו להם את כל החסכונות שלהם, רוקנו להם את החשבונות

מירב כהן:  וכשהם פונים ללשכה שלי הם כבר ממש בלי כסף לקנות אוכל

מירב כהן:  ממש במצוקה אדירה, נפשית וכלכלית

מירב כהן:  וחד משמעית יש עלייה מאוד גדולה, לפחות במערכת שלנו

מירב כהן:  תכף נשמע מהמערכות האחרות מה קורה שם

מירב כהן:       מהתלונות השונות שאנחנו מלווים אני יכולה לקטלג את זה לחמישה סוגים: הסוג הראשון זה מה שמכונה העוקץ הרוסי

מירב כהן:  זה אנשים שפונים, ממש מטרגטים מבוגרים שהם דוברי רוסית בלבד

מירב כהן:  אנשים שממש לא שולטים בשפה העברית

מירב כהן:  פונים אליהם, מציגים את עצמם או כנציגים של בנק או כנציגים של המשטרה

מירב כהן:  אומרים שיש כרגע איום על זה שהולכים לקחת להם את הכספים מהחשבון שלהם בגלל המלחמה

מירב כהן:  ואז הם מבקשים מהם את מספר החשבון כדי להעביר את כל הכספים, כאילו להציל את הכספים שלהם ולהעביר אותם לחשבון אחר

מירב כהן:  היה לנו אפילו מקרה שלא רק שהעבירו את הכסף, אלא אפילו לקחו הלוואה בשם הבן אדם

מירב כהן:  וזה חוזר על עצמו

מירב כהן:  יכול להיות שהעושקים, הנוכלים במקרה הזה, יושבים לא בגבולות ישראל, אני לא יודעת לומר בוודאות

מירב כהן:  זה דפוס פעולה אחד

מירב כהן:  היה לנו גם דפוס דומה בעברית

מירב כהן:  אותו דבר, רק בעברית

מירב כהן:  ממש אנשים שבסוף גם משכו את הכסף בסניפים כאן בישראל

מירב כהן:  אז זה דפוס אחד, גם ברוסית וגם בעברית, גם עוקץ ישראלי

מירב כהן:       חוץ מזה יש לנו את כל הנושא של הפיננסים

מירב כהן:  זו תופעה שכבר הכרנו לפני כן ואני כן רואה התגברות

מירב כהן:  חברות שפונות לאנשים מבוגרים, אומרות להם תקשיבו, אנחנו נמצא לכם כסף אבוד שלכם ואנחנו מציעים לכם דיל שהוא win win

מירב כהן:  אנחנו נמצא לכם כסף

מירב כהן:  אם מצאנו כסף אתם נותנים לנו אחוז מסוים מהכסף שמצאנו

מירב כהן:  וכשהם מגלים שאותו כסף אבוד שהחברה מצאה זה בעצם הפנסיה שלהם ושאם הם ימשכו את הפנסיה, קודם כל הם ידעו עליה וזה גם עלול להיות כרוך בקנס

מירב כהן:  אז הם מגלים שביציאה מבקשים מהם קנס שיכול להיות 2,000 שקלים, 3,000 שקלים ואת זה הם לא הבינו מלכתחילה

מירב כהן:       עוד מקרים זה של חברות שפשוט אמורות לתת שירות חודשי קבוע בעשרות שקלים בחודש ואז מגלים שהם לקחו אלפי שקלים, פשוט חייבו ביתר

מירב כהן:  וגם התחזות לקופת חולים

מירב כהן:  יוצר קשר גורם שיש לו את כל הפרטים הבריאותיים של הלקוח: איך קוראים לו, מה תעודת הזהות שלו, ממש כל הפרטים

מירב כהן:  ומתחזה לשירות של קופת חולים כשזה לא קופת חולים

מירב כהן:      אלה הדפוסים שעולים מהתלונות שהגיעו ללשכתי

מירב כהן:  אני בטוחה שיש פה גופים שמקבלים עוד תלונות ונוכל ללמוד מהניסיון שלהם

מירב כהן:  אז כרגע אנחנו עוסקים קודם כל בלעזור לאנשים פרטנית

מירב כהן:  ויש פה רבה אנשים סביב השולחן שעוזרים כדי לפתור את הבעיות האלה

מירב כהן:  אבל כדי לפתור את זה מערכתית אנחנו גם פועלים כדי לעלות את המודעות, כדי שאנשים ידאגו לבני משפחתם ידאגו לבני משפחתם ויהיו מודעים לכך שגם בעת הזו הטינופת הזו, התופעה המכוערת הזו מתרחשת

מירב כהן:  וגם היום אנחנו נדבר עם כל הרגולטורים הנוגעים לדבר, כדי לראות איך בצורה מערכתית אנחנו עושים לתופעה הזאת סוף

מירב כהן:       אז כפי שאמרתי, זו סוגיה שאני מתעסקת איתה כבר הרבה שנים

מירב כהן:  הייתה תקופה שנכנסנו בכל הכוח בחברות האלה וראינו ירידה דרסטית בתלונות, ממש של מאות אחוזים וחברות פשטו את הרגל

מירב כהן:  והצלחנו, חלק מהאנשים אפילו נכנסו לכלא

מירב כהן:  הצלחנו להביא תוצאות, הייתה ירידה

מירב כהן:  אבל עכשיו לצערי אני רואה שהנוכלים מרימים את ראשם המכוער ואנחנו צריכים לראות איך אנחנו עושים לזה סוף

מירב כהן:       יש שורה של חוקים שמקודמים

מירב כהן:  כשאני הייתי חברת ממשלה אנחנו העברנו החלטת ממשלה 450 שכללה חבילה של חוקים שמטרתם להגביר אכיפה ולהגדיל את הסנקציות שמוטלות על כאלו פושעים, כדי שלא ישתלם לעשות את הפשע הכלכלי הזה

מירב כהן:  החוקים שהצלחנו להעביר זה נסיבות מחמירות, שזה מטיל קנסות גבוהים יותר

מירב כהן:  תכף אנחנו נשמע על היישום של זה ומאגר "אל תתקשר אליי" שאלו שני דברים שעברו כבר בחקיקה

מירב כהן:  אנחנו תכף נשמע מהרשות לסחר הוגן על הביצוע של הדברים האלה

מירב כהן:  מאגר "אל תתקשר אליי" זה מאגר שמי ששם את הטלפון שלו שם אסור לחברות מסחריות בכלל ליצור איתו קשר, זו עבירה פלילית לעשות את זה

מירב כהן:  תכף נשמע איך זה עובד

מירב כהן:       לצערי יש עוד הרבה חוקים שכאשר היינו בממשלה כבר התחלנו לפרסם עליהם תזכירים, אבל הם נתקעו מאז, כי הדברים לא ממש פועלים ואנחנו נבדוק איפה זה עומד

מירב כהן:  למשל חובת דיווח של הבנקים

מירב כהן:  אם קורה אירוע כזה ובן אדם מבוגר מעביר פתאום 300,000 שקלים למה אף אחד מהבנק לא מתקשר לבדוק 'אדוני, זה מה שאתה רוצה? האם זה נעשה על דעתך? זו פעולה חריגה'

מירב כהן:  הרי אם הוא היה חורג במינוס של החשבון שלו הוא היה מקבל טלפון כזה

מירב כהן:       איך אנחנו מפסיקים סליקה לחברות שיש סימנים שהם עושקים

מירב כהן:  איך אנחנו נותנים לאותם מבוגרים מסמכים כתובים בשפתם אחרי שהם סוגרים עסקה

מירב כהן:  איך אנחנו מרימים מסך ואם יש נוכל שלקח כסף מזקנים, אז כשתופסים אותו הוא לא יוכל יותר להתחבא מאחורי חברה בערבון מוגבל ואז בעצם כשתופסים אותו הוא סוגר את החברה ופותח חברה חדשה ומתחמק מתשלום הקנסות ומהחזרת הכספים

מירב כהן:  ועוד ועוד מהלכים שלצערי עדיין תקועים בחקיקה ואנחנו היום נתעדכן ונבדוק איך אנחנו יכולים לחלץ אותם משם

מירב כהן:       זה ככה מסגור הדיון

מירב כהן:  אני בטוחה שזה דיון ראשון ויהיה לזה דיון המשך, כי זו סוגיה כבדה ואין לי שום כוונה להרפות מהנושא הזה

מירב כהן:  אני מציעה שאנחנו נפתח את הדיון בלשמוע קודם כל את האנשים עצמם

מירב כהן:  כי יש פה סביב השולחן המון אנשים שפועלים בנושא ועושים ככל יכולתם מתוך תחושת שליחות

מירב כהן:  אבל לפעמים כששומעים את המציאות בשטח מבינים איך הדברים לא מתכנסים

מירב כהן:  איך בכל זאת יש בעיה, למרות כל העשייה שמנסים לעשות

מירב כהן:  אז אנחנו נשמע קודם כל את האנשים עצמם

מירב כהן:  אנחנו נתחיל עם תופעת העוקץ הרוסי, שהיא תופעה מאוד חמורה

מירב כהן:  התלונות באמת מגיעות לסכומי עתק ואנחנו נשמע ראשונה את טטיאנה ומישל, נמצאות כאן? תודה רבה קודם כל שבאתן לספר את הסיפור שלכן

מירב כהן:       אני רוצה לפתוח את הדיון עם תיאור המקרה שלכן, שאני חושבת שאפשר ללמוד ממנו הרבה מאוד

מירב כהן:  אז טטיאנה ומישל

מירב כהן:  טטיאנה, תודה רבה שבאת ואת מוכנה לשתף אותנו בסיפור שלך

מירב כהן:  זו פעם ראשונה שלכן בכנסת? אז אני מאחלת לכן שפעם הבאה תבואו בנסיבות יותר משמחות

מירב כהן:  תציגי את שמך והבמה שלכן, תודה

מישל לוין: קודם כל נעים מאוד, אני מישל לוין

מישל לוין:  אני הנכדה שלה

מישל לוין:  בעצם כל מה שקרה התחיל ב-15 בנובמבר

מישל לוין:  התקשרו אליה בשפה הרוסית מהמשטרה, כלומר הציגו את עצמם כאילו הם המשטרה, ושיש ניסיון של פריצה בחשבון בנק שלה

מישל לוין:  כרגע זה נמצא בחקירה

מישל לוין:  מבקשים בעצם לא לספר לאף אחד מבני המשפחה

מישל לוין:  היא צריכה לשמור על שתיקה

מישל לוין:  ובעצם תכף יתקשרו אליה מבנק ישראל ויגידו לה מה היא צריכה לעשות

מישל לוין:  כעבור 10 דקות באמת התקשרו אליה

מישל לוין:  אמרו לה שיש ניסיון בעצם של פריצה, של הונאה, טרוריסטים מאירן מנסים להיכנס לחשבון הבנק שלה, להוציא משם כספים

מישל לוין:  והם בעצם מה שהם רוצים לעשות זה בעצם שהיא תמשוך את כל הכספים שלה החוצה, כביכול תעביר אותם לשליח

מישל לוין:  הם ישמרו את זה על ענן, חשבון שהוא ענן והם יתפסו את הגורמים שמנסים להיכנס לחשבון הבנק שלה וברגע שהם יסיימו את כל התהליך הזה הם כמובן מחזירים את כל הכסף

מישל לוין:       היא נבהלה כמובן

מישל לוין:  היא גם שאלה אותו מי אתה, מה אתה? הוא שלח לה תעודה, אחלה תעודה, מאוד יפה ככה בפוטושופ

מישל לוין:  ובעצם יום למחרת כבר התחילה למשוך כספים

מישל לוין:  היו שלוש העברות בעצם

מישל לוין:  הגיע כל פעם אותו שליח לקחת ממש מזומן

מישל לוין:  פעם אחת הוא הגיע לקחת 18,000 שקלים

מישל לוין:  חשוב לציין שאחרי כל העברה של כספים הוא גם שלח לה קבלה מבנק פועלים

מישל לוין:  ככה היו שלוש העברות

מישל לוין:       בפעם לפני האחרונה שהייתה אמורה להיות, בפעם הרביעית, פה אני בעצם נכנסתי לתמונה

מישל לוין:  ישבתי בבית, פתאום נכנסת לי אישה הביתה

מישל לוין:  דוברת רוסית, לא מדברת שום שפה אחרת

מישל לוין:  אומרת, אני לא מדברת טוב את השפה הרוסית, אבל שמעתי מילה אחת ממה שהיא אמרה

מישל לוין:  שמעתי את המילה קריפטו

מישל לוין:  והמילה הזאת עד עכשיו לא הוזכרה בשום שלב

מישל לוין:  ואז התחלתי לתחקר אותה

מישל לוין:  מפה לשם, גירשתי אותה מהבית

מישל לוין:  אני תפסתי אותה כשהיא עם תעודת זהות של סבתא שלי על השולחן, היא בדיוק באה להוציא את הטלפון כדי לצלם שם דברים

מישל לוין:  היא גם דאגה להרגיע אותי ולהגיד לי שהיא ממקום טוב, שהם רק דואגים לכספים ושהיא לא תצא מהבית הזה עד שהכסף כביכול שהיא לקחה והעבירה כביכול לחשבון לענן הזה, עד שהיא תראה אותו

מישל לוין:  כך עובד חשבון קריפטו מי שמכיר

מישל לוין:  אני כמובן גירשתי אותה מהבית ופה התחלתי לתחקר מה קרה, כי לא הייתי בסיפור הזה

מישל לוין:  היא לא סיפרה

מירב כהן: היא לא סיפרה

מירב כהן:  סבתא שלך לא שיתפה את המשפחה, כי אמרו לה לא לספר

מישל לוין: היא פחדה, כן

מישל לוין:  היא פחדה

מישל לוין:  ואז פה התחלתי ממש לתחקר מי, מה, תאריכים, לעבור על שיחות

מישל לוין:  הבנתי בעצם שהיו בעצם שלוש העברות

מישל לוין:  הבנתי שיש עוד העברה, זה היה ביום שישי 8 בדצמבר

מישל לוין:  ביום ראשון הייתה אמורה להיות עוד העברה של עוד כספים, של עוד 36,000 שקלים

מישל לוין:  סך הכול היא נעקצה ב-90,000, ששם זה נעצר, אני עצרתי את זה

מישל לוין:  בעצם פניתי למשטרה, הגשתי תלונה

מישל לוין:  ישבנו שלוש שעות בחקירה

מישל לוין:  ואנחנו תפסנו את השליח

מישל לוין:  את הבן אדם שבעצם בא לקבל את הכסף

מישל לוין:  כרגע הוא עצור

מירב כהן: זאת אומרת ידעת שהוא הולך להגיע והכנת לו מארב

מישל לוין: תכננו הכול, כן, תכננו לו הכול

מירב כהן: מטורף, כל הכבוד לך, באמת

מישל לוין: זהו

מישל לוין:  כרגע הוא יושב עצור, במעצר, לא יודעת מה קורה איתו

מישל לוין:  וזהו

מישל לוין:  כולי תקווה שהכסף הזה יחזור אליה, כי זה הכסף האחרון שלה

מישל לוין:  היא בפנסיה, היא חיה מקצבה של 5,000 שקלים

מישל לוין:  זהו

מירב כהן: את רוצה להוסיף משהו?     

טטיאנה לוין: אני חושבת שהיא אמרה הכול, הסבירה הכול מה שהיה

טטיאנה לוין:  אני לא יודעת מה להגיד בנוסף

מירב כהן: את האמנת לזה

מירב כהן:  זה היה נראה אמין

טטיאנה לוין: הוא ככה מדבר שאי אפשר להבין אותו

מישל לוין: אני יצרתי איתו קשר, באותו יום שישי כשהבחורה הזאת הייתה אצלה בבית, אני עברתי על כל השיחות שלה והתקשרתי אליו

מישל לוין:  שאלתי אותו מי אתה, מה אתה? הוא אמר לי שהוא מבנק ישראל

מישל לוין:  שהוא בעצם אחראי על כל ההונאה הזאת

מישל לוין:  אמרתי לו תקשיב, אני לא מדברת את השפה הרוסית

מישל לוין:  אני ביום ראשון רוצה שייצור איתי קשר

מישל לוין:  אם אתה מבנק ישראל אני מניחה שיש מישהו שדובר עברית, אנחנו בישראל

מישל לוין:  כמובן שאף אחד לא יצר איתי קשר

מישל לוין:  וזהו

מישל לוין:  ועוד דבר שחשוב לציין, הוא גם שאל אותה אם היא נמצאת לבד

מישל לוין:  כל העברה של כספים שהיא הייתה הולכת לבנק למשוך הוא היה נמצא איתה בשיחה תוך כדי, כדי לוודא שאין איתה אף אחד, שאף אחד לא יפריע

מישל לוין:  הוא ידע על קיומי

מישל לוין:  הוא שאל אותה כמה בני משפחה גרים איתה

מישל לוין:  הוא היה מבצע את הדברים האלה כשאני בעבודה, לא בבית, לא יודעת על הדברים האלה

מישל לוין:  במקרה באותו יום שישי לא הייתי אמורה להיות בבית והייתי באותו יום בבית

מישל לוין:  אם לא הייתי בבית באותו יום אני לא רוצה לדעת איפה זה היה נגמר

מירב כהן: אז מה, באיזה שלב הבנת שזו הסיטואציה וגם מה הרגשת? היה לך חשד לאורך הדרך?     

טטיאנה לוין: בכלל

טטיאנה לוין:  לא חשבתי בכלל שזה משהו רע, שזה, שהוא גונב ממני את הכסף

מישל לוין: היא האמינה לו, פשוט האמינה לו

טטיאנה לוין: עד שהיא התחילה לראות מה קרה

טטיאנה לוין:  עד אז ממש לא חשבתי בכלל שזה יכול להיות

טטיאנה לוין:  אני ממש הייתי בטוחה שהוא נכון, הבן-אדם ומה שהוא אומר

מירב כהן: וכשהבנת שזה לא המצב, מה הרגשת?     

טטיאנה לוין: אני עד עכשיו מרגישה שזה לא בסדר

טטיאנה לוין:  שעכשיו אני לא יודעת מה לעשות

טטיאנה לוין:  אין לי כסף

טטיאנה לוין:  זה היה, אני עבדתי בארץ 28 שנים, בקופת חולים מכבי

טטיאנה לוין:  באותו מקום, 28 שנים, עד הפנסיה

טטיאנה לוין:  וממש מה שהיה שהגיעו כסף, זה כסף שלי

טטיאנה לוין:  ואני עכשיו מרגישה שאני לא יודעת מה לעשות

טטיאנה לוין:  ממש אני לא יודעת מה לעשות

מישל לוין: לקחו לה הכול, היא נשארה עם 1,500 שקלים בחשבון בנק

מירב כהן: בושה, באמת

מישל לוין: גרמו לה לפתוח, הייתה לה קופה סגורה

מישל לוין:  הייתה לה קופה סגורה שהוא אמר לה תפתחי כל מה שיש לך, תוציאו לנו הכול

מישל לוין:  הכול בסכנה, כל הכספים שלך בסכנה ללכת לאיבוד

מירב כהן: הוא בעצם גרם לך לפתוח את כל החסכונות שלך

טטיאנה לוין: כן, כן

טטיאנה לוין:  היה לי חלק סגור, וחלק בחשבון

טטיאנה לוין:  אז הוא אמר שאת צריכה לפתוח אותו ולהוציא את הכסף

מירב כהן: אני מבטיחה לך שאנחנו נתכנס שוב ושוב ושוב עד שהשקל האחרון יחזור אלייך

מירב כהן:  מבטיחה לך

מירב כהן:  עצוב לי פשוט על אנשים שלא הגיעו לכאן ולא מקבלים

מירב כהן:  אבל אני מבטיחה שאנחנו לא נעצור עד שהשקל האחרון יחזור אלייך

טטיאנה לוין: הלוואי

מירב כהן: לא, לא

מירב כהן:  אני אומרת לך את זה

מירב כהן:  פשוט עצוב לי שיש אנשים שאין להם נכדה כזו ואין להם מישהו שיבוא וייאבק ואין להם מישהו שיבוא לדבר בכנסת

מירב כהן:  ולמענם אנחנו גם צריכים לעשות את הדיון הזה

מירב כהן:  ובאמת אנחנו נעשה הכול עד שהשקל האחרון יחזור לחשבון שלך

מירב כהן:  כסף שלך, שעבדת עליו, ופשוט נלקח ממך במרמה ובאכזריות

מירב כהן:  באמת

מירב כהן:  אז אנחנו נעשה הכול, כל מה שביכולתנו

מירב כהן:  אז תודה רבה שבאת

מירב כהן:  אנחנו נשמע עכשיו עוד מקרים, כי תדעו שאתם לא לבד

מירב כהן:  לצערי זו תופעה מאוד רחבה, וכנראה גם יש איזה שהיא data על אנשים דוברי רוסית שממש מתמחים בהם

מישל לוין: דרך אגב, את דיברת על ההלוואה

מישל לוין:  היא, לקחו לה את ההלוואה

מישל לוין:  לקחו הלוואה על השם שלה של 80,000 שקלים יום לפני שאני תפסתי את המקרה הזה

מישל לוין:  אני הפסקתי לפרוע את ההלוואה הזאת

מירב כהן: אותו גורם

מישל לוין: כן, כן, אותו אחד

טטיאנה לוין: אנחנו נכנסו לבנק וסגרנו מיד

טטיאנה לוין:  הם אמרו, בבנק אמרו שטוב שאתם באתם עכשיו שעוד לא הוציאו את הכסף מהחשבון, אז אנחנו יכולים לסגור את ההלוואה

מירב כהן: אז יש פה סביב השולחן גם את בנק ישראל האמיתי וגם את בנק פועלים

מירב כהן:  אנחנו נשמע את כולם, תישארו איתנו

מירב כהן:  טוב, אני עוברת לליודמילה בריסקין

מירב כהן:  ליודמילה ואולגה

מירב כהן:  שלום, תודה רבה שבאתן

מירב כהן:  זה ממש, אתן רואות, אתן לא לבד

מירב כהן:  תראו כמה מקרים

אולגה בריסקין: לא שזה מנחם, אבל כן

מירב כהן: זה לא מנחם

מירב כהן:  אבל זה חשוב כדי לעורר את כל המערכת שיש פה פשע גדול שמתרחש מתחת לאף

מירב כהן:  אז את אולגה?      

אולגה בריסקין: אני אולגה, אני הכלה

אולגה בריסקין:  זאת החמות שלי, ליודמילה

אולגה בריסקין:  יש לה, היא מדברת רוסית

אולגה בריסקין:  עברית יש לה קשיים עם השפה, אז ברור שהיא נפלה על העוקץ הרוסי

אולגה בריסקין:  מדובר בקשישה שגרה בהוסטל לבד

אולגה בריסקין:  מתקיימת רק מביטוח לאומי

אולגה בריסקין:  באמת, כל מה שהיה לה בבנק, נלקח

אולגה בריסקין:       זה היה ככה: הייתה לה בעיה בכניסה לאתר אינטרנט

אולגה בריסקין:  אז היא הלכה לסניף בנק הפועלים בפתח תקווה וניסתה להוציא שם קוד

אולגה בריסקין:  אז בא לשם ובמבואה, בכניסה לבנק, יש פתק כזה גדול ברוסית

אולגה בריסקין:  "יש הונאות, תיזהרו, אל תתנו פרטים"

אולגה בריסקין:  היא נכנסה לשם, יש אנשים רבים שיושבים באזור של המכונות למשיכת כספים, כספומטים

אולגה בריסקין:  ובאה אליה פקידה ומול כולם התחילה לשאול אותה – לא הייתה שום שמירה על הפרטיות – היא שאלה אותה את כל הפרטים, תעודת זהות, מספר חשבון

אולגה בריסקין:  היא נתנה לה קוד על הפתק, הם ניסו להיכנס, לא הצליחו, לא משנה

אולגה בריסקין:  אבל ישבו שם אנשים

אולגה בריסקין:       היא יצאה משם, ויום למחרת התקשרו אליה

אולגה בריסקין:  אני חושבת שזה לא במקרה

אולגה בריסקין:  התקשר אליה בחור שהציג את עצמו מבנק ישראל, מסניף מרכזי בנק ישראל, ממחלקת הביטחון

אולגה בריסקין:  והוא גם הציג את זה ככה שכנראה יש פריצה לחשבון שלה ומישהו רוצה לעשות מעילה בחשבון שלה והיא נמצאת בחקירה סמויה

אולגה בריסקין:  תכף יתקשר מישהו מהמשטרה וידברו איתה

אולגה בריסקין:       אחרי 10 דקות מתקשר בחור מהמשטרה, הכול ברוסית

אולגה בריסקין:  ואפילו על הצג היה רשום משטרה, היא רואה משטרה והיא מאמינה לזה

אולגה בריסקין:  אמרו לה תקשיבי, את תעזרי לנו לתפוס את החבר'ה מהבנק שכנראה מנסים לעשות מעילה בחשבון שלך

אולגה בריסקין:  אנחנו פותחים לך חשבון חדש, תעבירי את כל הכסף לשם, בדומה לסיפור הזה

אולגה בריסקין:  במשך חודש שלם מ-6 בנובמבר שלחו לה מונית, שלחו אותה לבנק

אולגה בריסקין:  היא משכה מכספומט כסף, כמה שאפשר, 1,000, 2,000, 3,000 שמה במעטפה נותנת לבן אדם במונית והוא אומר אני נוסע לנתניה להעביר את זה למשטרה, להעביר את הכסף לחשבון חדש שלה

אולגה בריסקין:       גם הפחידו אותה מאוד, אמרו לה שזה דיסקרטי, לא להגיד לאף אחד

אולגה בריסקין:  לא לספר

אולגה בריסקין:  היא לא סיפרה באמת במשך חודש שלם

אולגה בריסקין:  עכשיו, נגמר הכסף, אז הם אמרו לה חמודה, קחי הלוואה

אולגה בריסקין:  היא הלכה לבנק, ביקשה הלוואה הרבה יותר גדולה, אבל בבנק נתנו לה הלוואה של 16,500

אולגה בריסקין:  עכשיו, חשוב לציין שחשבון הבנק שלה הוא על שם שלה והבן שלה, בעלי, חשבון משותף

אולגה בריסקין:  בשום שלב לא פנו לבן שלה להגיד לוקחים הלוואה, אז צריך עוד שתי חתימות

אולגה בריסקין:  צריכה חתימה של שני השותפים בחשבון

אולגה בריסקין:  לא פנו אליו, החתימו אותה

אולגה בריסקין:  היה להם נוח להגיד שזה הלוואה בן רגע, שאפשר ככה להחתים בן אדם אחד

אולגה בריסקין:       עד שנגמר לה הכסף, בגדול, היא משכה משהו כמו 49,000 שקלים, עם ההלוואה, עם הכול

אולגה בריסקין:  הייתה גם שם העברה

אולגה בריסקין:  כנראה שגם השיטה שלהם עובדת ככה שאמרו לה 'בואי, מישהו מעביר לך כסף לחשבון שלך וגם את זה תיקחי במזומן'

אולגה בריסקין:  זה כנראה הלבנת הון, אולי זה משהו מנעקץ אחר – כסף בא אליה והיא משכה את זה במזומן, הביאה להם

אולגה בריסקין:  בקיצור, כל זה והיא סיפרה את זה רק אחר כך, כשנגמר הכסף אז היא הבינה כנראה

אולגה בריסקין:  והם נעלמו והיא הבינה שאין כנראה שום חשבון, שום דבר

אולגה בריסקין:  היא פנתה לבעלי ואז התחיל כל הסיפור

אולגה בריסקין:  הוא פנה למשטרה, פתח תלונה

אולגה בריסקין:      יש לי שתי טענות: יש לי טענות לבנק ולמשטרה

אולגה בריסקין:  הטענות לבנק הן כאלה: קודם כל, אי שמירה על פרטיות הלקוח

אולגה בריסקין:  שנתנו לה את הקוד מול כולם

אולגה בריסקין:  לא יודעת, זה לא נשמע לי הגיוני

אולגה בריסקין:  דבר שני זה מתן הלוואה ללא החתמה של שני שותפים בחשבון בנק

אולגה בריסקין:  שזה לדעתי כישלון מחפיר של הבנק

אולגה בריסקין:  עכשיו, בחשבון בנק שלה לא הייתה מסגרת אשראי, היא נכנסה למינוס

אולגה בריסקין:  ושום גורם לא התקשר להגיד לה גברת, נכנסת למינוס, מה קרה? וגם יש פה עניין של כישלון בחובת הזהירות

אולגה בריסקין:  יש פה עניין של רואים קשישה שיש לה חשבון בנק 25 שנים אצלה עם פעילות מזערית

אולגה בריסקין:  ופתאום הם מושכים כסף ואף אחד לא מתקשר לשאול מה קורה? האם זה בסדר? להתקשר לשותף שלה בבנק בחשבון

אולגה בריסקין:  לבדוק

אולגה בריסקין:  אז אני חושבת שזה הטענות לבנק

אולגה בריסקין:       למשטרה יש טענה שאנחנו פנינו למשטרה ונפתחה תלונה

אולגה בריסקין:  אחרי כמה ימים פנה אלינו מישהו מהמשטרה, אני חושבת שזה גם בעקבות הפנייה אלייך, ככה נראה לי

אולגה בריסקין:  דיבר איתנו וזהו, ונעלם

אולגה בריסקין:  שבועיים שלמים בעלי משאיר כל יום הודעה 'תחזרו, תחזרו'

אולגה בריסקין:  אף אחד לא חוזר

אולגה בריסקין:  והנוכלים ממשיכים להתקשר אליה

אולגה בריסקין:  ואז אני חושבת שזה היה ממש הזדמנות טובה גם לתפוס, כמו שאתם תפסתם

מירב כהן: על חם

אולגה בריסקין: בדיוק, על חם

אולגה בריסקין:  לעקוב, לבדוק, להקליט שיחות, משהו

אולגה בריסקין:  אנחנו כל יום מתקשרים

אולגה בריסקין:  גם את יודעת מה מפחיד גם? היא גרה לבד, הם יודעים איפה היא גרה

אולגה בריסקין:  הם שלחו מונית, הם שאלו אותה כל הזמן את גרה לבד? איפה את גרה? אני מפחדת גם על החיים שלה, אני לא יודעת, חוץ מהכסף

אולגה בריסקין:  זה המצב

אולגה בריסקין:  אז אני חושבת שמישהו צריך לקחת פה אחריות

מירב כהן: אני חושבת שיש הרבה מה ללמוד מהמקרה שאת מציגה

אולגה בריסקין: בנק, משטרה, וצריך לטפל בזה

מירב כהן: את תרצי להגיד משהו? גם ברוסית ואת תתרגמי

מירב כהן:  כי חשוב לי שנשמע אותך

ליודמילה בריסקין: אני יותר קל לי ברוסית

מירב כהן: תגידי ברוסית וכלתך תתרגם

ליודמילה בריסקין: (נושאת דברים בשפה הרוסית, להלן תרגום חופשי על פי כלתה, גב' אולגה בריסקין)     שמעתי על המקרים האלה ואני מודעת

ליודמילה בריסקין:  אבל עדיין, ברגע שמתקשרים מהמשטרה, נציג של בנק מרכזי, האמנתי לו

ליודמילה בריסקין:  היה גם מקרה ששלחו אותי, לא יכולתי כבר למשוך כסף בסניף שלי, שלחו אותי לסניף בבני ברק

ליודמילה בריסקין:  נסעתי לשם ואמרו לי גברת, אנחנו מסתכלים עלייך

ליודמילה בריסקין:  אנחנו יודעים איפה את, אנחנו רואים אותך

ליודמילה בריסקין:  נכנסתי, היה שם תור ענק של 20 אנשים

ליודמילה בריסקין:  היא אמרה להם אני לא יכולה לחכות, אני נוסעת הביתה

ליודמילה בריסקין:  בא בחור, הכניס אותי בלי תור

מירב כהן: את מרגישה שיש משהו מערכתי מתוך הבנק

אולגה בריסקין: ממש, רשת כאילו פרוסה

אולגה בריסקין:  היא ממש מרגישה זוועה

מירב כהן: תודה

מירב כהן:  את רוצה להגיד עוד משהו?     

ליודמילה בריסקין: עוד משהו

ליודמילה בריסקין:  אני בהוסטל

ליודמילה בריסקין:  כמה אנשים מקבלים כל הזמן דברים כאלה

ליודמילה בריסקין:  בחור אחד הולך למשטרה בפתח תקווה, אמרו תודה רבה וזהו

מירב כהן: עוד קשישים שסובלים מזה

מירב כהן:  טוב, אנחנו תכף נשמע את המשטרה ואת הבנק והם יענו על המקרה והטענות שהעליתם

מירב כהן:  טענות מאוד קשות באמת

מירב כהן:       אני עוברת, יש לנו בזום עוד מקרה של ליודמילה לוין, שאני חושבת שהבן שלה איתנו בזום

אלכסיי לוין: שלום

אלכסיי לוין:  שמי אלכסיי לוין, אני מייצג את ליודמילה, אמא שלי בת 86

אלכסיי לוין:  אחרי כל הסיפור הזה היא במצב מנטלי לא פשוט, אז איפה שהוא לא רציתי להביא אותה לפה

אלכסיי לוין:  אני אספר את הסיפור

אלכסיי לוין:       גם הסיפור שלה התחיל די דומה

אלכסיי לוין:  זה היה שבוע שעבר, יום רביעי שבוע שעבר, כאשר התקשרו אליה וכמובן ברוסית, אמרו שמהבנק

אלכסיי לוין:  מזהים שמהטלפון שלה, איפה שמתקשרים אליה, הגיעה בקשה לפתיחת איזה שהוא חשבון במט"ח, משהו כזה

אלכסיי לוין:  היא אמרה שלא ביקשה שום דבר, ניתקה

אלכסיי לוין:  אחרי זה התקשרו בעברית, אמרו משהו מכיוון שהיא לא מבינה, אז היא אמרה אני לא מבינה וניתקה

אלכסיי לוין:  ואז התקשרה איזה שהיא אישה שהציגה את עצמה כמובן ממשטרה, היא חוקרת

אלכסיי לוין:  החוקרת מקרה הונאה, קוראים לה מאיה פרידמן

אלכסיי לוין:  וזהו, התחילה לדבר איתה שכן הם רואים שהכסף יוצא מהחשבון שלה

אלכסיי לוין:       חשוב לציין שבאמת במהלך שנים שהדברים האלה קורים, איכשהו אמא הצליחה לא להיכנס לזה

אלכסיי לוין:  באמת התקשרו אליה ותמיד אנחנו הילדים וגם הנכדים אומרים לה כל פעם מספרים לה שיש מקרים חדשים, כל פעם משתפרים ומשנים את השיטות

אלכסיי לוין:  באמת היא הצליחה להינצל כמה שנים שבאמת מתקשרים

אלכסיי לוין:  היא מספרת שמתקשרים והיא מנתקת

אלכסיי לוין:  אבל איכשהו הפעם הצליחו לתפוס את תשומת הלב שלה

אלכסיי לוין:  היא לא ניתקה, התחילה שיחה

אלכסיי לוין:       האישה בשיחה אמרה שהיא רואה שהכסף מהחשבון שלה יורד

אלכסיי לוין:  והתחילה לשאול אותה איך היא מושכת את הכסף, דרך כספומט או מהבנק ישירות? היא אמרה מכספומט

אלכסיי לוין:  אז היא התחילה להסביר לה תשמעי, יש כספומט צריך למשוך רק מהכספומטים הבטוחים נקרא לזה, כן? שנמצאים בתוך הבנק, בתוך הסניף

אלכסיי לוין:  איפה שיש מצלמות

אלכסיי לוין:  ואם את מושכת איפה שבחוץ זה מסוכן, כי יש שם כל מיני שיטות לגניבת הפרטים וכו'

אלכסיי לוין:  ואז היא אמרה כנראה משם

אלכסיי לוין:  אז היא אמרה כן, אני מושכת גם מבחוץ

אלכסיי לוין:  אז היא אומרת לה משם זה נגנב

אלכסיי לוין:  אז עכשיו צריך לבטל את הכרטיס

אלכסיי לוין:  ולא סתם לבטל אותו, גם אנחנו שולחים אלייך מישהו שיאסוף את הכרטיס, כי אנחנו צריכים לגרוס את הכרטיס

אלכסיי לוין:  היא אומרת לה בדרך כלל אני עושה את זה בעצמי, ברגע שנגמר תוקף אני גוזרת

אלכסיי לוין:  היא אמרה לא, לא, זה מקרה מאוד מסובך אז חשוב שתמסרי לנו את הכרטיס

אלכסיי לוין:  כמובן גם ביקשה את הקוד של הכרטיס

אלכסיי לוין:       זה היה ביום רביעי

אלכסיי לוין:  ביום חמישי באמת הגיע בחור, איש מבוגר, משהו כמו בגיל 70

אלכסיי לוין:  אסף ממנה את הכרטיס

אלכסיי לוין:  זהו

אלכסיי לוין:  אז משיכות ראשונות, סך הכול היו שש משיכות

אלכסיי לוין:  המשיכות הראשונות שלוש משיכות נעשו ביום חמישי

אלכסיי לוין:  ביום חמישי גם עוד פעם התקשרה אותה אישה ואמרה לה שעכשיו היא צריכה לגשת לבנק

אלכסיי לוין:  היא ממליצה לה לעקוב אחרי חשבון שלה דרך אינטרנט

אלכסיי לוין:  ואז היא אמרה לה תיגשי לבנק, תיקחי את האפליקציה ואז תוכלי לעקוב אחרי התנועות בחשבון לבד במחשב

אלכסיי לוין:  אז היא אמרה אין לי מחשב, אני לא יודעת אפילו להשתמש במחשב

אלכסיי לוין:  אמרה לא לא נורא, שיהיה לך, שהילדים יעזרו לך

אלכסיי לוין:  כמובן גם נאמר לה שאסור לדבר עם אף אחד, לא להגיד לבנק, לא חס וחלילה למשפחה כי זה באיזה שהיא חקירה

אלכסיי לוין:       אז באותו יום חמישי אמא לא הלכה לבנק

אלכסיי לוין:  היא אמרה אני עייפה, היא הייתה בקופת חולים

אלכסיי לוין:  ביום ראשון בבוקר אותה אישה חזרה אליה והזכירה שצריכה לגשת לבנק לקבל את האפליקציה

אלכסיי לוין:  וזה מה שאמא עשתה

אלכסיי לוין:  הלכה לבנק, קיבלה את האפליקציה

אלכסיי לוין:  האישה התקשרה, אמא הקריאה לה בדיוק את שם המשתמש והסיסמה מהדף שקיבלה בבנק

אלכסיי לוין:  זהו

אלכסיי לוין:  ואז בעצם באותו יום ראשון שזה השבוע, יום ראשון השבוע, היו עוד שלוש משיכות

אלכסיי לוין:  סך הכול הם משכו 28,000 שקלים

אלכסיי לוין:  כאשר בעצם במינוס זה נכנס למינוס 15,500, ביום ראשון

אלכסיי לוין:  ואז ביום ראשון בערב כבר התקשרו באמת מהבנק, כי בחור הציג הצגה, הוא דיבר ברוסית והציג את עצמו בשם גיאורגי

אלכסיי לוין:  הוא אמר שכרגע את נמצאת במינוס 15,500 שקלים ולפני שאת מתחילה להגיד לי משהו אני יכול לספר לך בדיוק מה היה

אלכסיי לוין:       עכשיו, למה אני חושב שהוא באמת היה מהבנק? כי הוא אמר לה עכשיו את חייבת מיד לגשת למשטרה ולהגיש תלונה במשטרה, עכשיו מיידית

אלכסיי לוין:  ברגע הזה היא התקשרה אליי

אלכסיי לוין:  מה שלא ברור למה אותו בן אדם לא ביטל את הכרטיס

אלכסיי לוין:  החשבון היה, הוא גם אמר שהחשבון כנראה נחסם בניסיון להגדיר מסגרת או עוד משהו

אלכסיי לוין:  למרות שגם ככה מינוס 15,000 זה חריג

מירב כהן: אוקיי, זו שאלה

מירב כהן:  תכף אנחנו נשמע את הבנק

מירב כהן:  תודה על תיאור המקרה

מירב כהן:  תישאר איתנו, בסדר? כי תכף יש פה גם את המשטרה וגם את בנק ישראל וגם את הבנקים המסחריים

אלכסיי לוין: אני רק רוצה אולי חשוב, אני רוצה להוסיף כמה דברים

מירב כהן: כן, רק בקצרה, שנספיק לשמוע עוד אנשים

אלכסיי לוין: כן, כן, אני מבין

אלכסיי לוין:  ממש דקה

אלכסיי לוין:  במקרה הראשון שאמרנו שהייתה חקירה של שלוש שעות ובאמת תפסו את הבן אדם

אלכסיי לוין:  אני חייב להגיד שאנחנו באנו למשטרה, לתחנה, האנשים נחמדים, סופר נחמדים

אלכסיי לוין:  באמת התחשבו והבינו מה קרה

אלכסיי לוין:  רק אמרו הנה, זה המחשב, תמלאו פה תלונה

אלכסיי לוין:  בואו נגיד ככה, לא הייתה באמת חקירה

אלכסיי לוין:  גם משפט אחרון לגבי הבנק, אותו דבר כמו במקרה הקודם

אלכסיי לוין:  למה אפשרו לה לרדת במינוס 15,000 כאשר היא מקבלת ביטוח לאומי זה פחות מ-4,000 שקלים

אלכסיי לוין:  אז לרדת במינוס 15,000, אני מבין אולי בגובה של פנסיה, אבל מינוס 15,000?      

מירב כהן: זה חריג, כן

אלכסיי לוין: כן

אלכסיי לוין:  זהו, תודה

מירב כהן: תודה

מירב כהן:  ואם יהיו לך עוד דברים חשובים בהמשך תגיד

מירב כהן:  אנחנו נשמע עוד מקרה אחד ואז נעבור למערכת הבנקאים ולמשטרה

מירב כהן:  יש פה את ניקו, שליווה את המקרה של אמא שלי

מירב כהן:  ניקו לא כאן

מירב כהן:  תכף נשמע עוד מקרים

מירב כהן:  אבל אני רוצה כרגע שנעשה פוקוס בדיון על הדפוס הזה, יש פה מכנה משותף מאוד מאוד ברור: דוברי רוסית

מירב כהן:  עוד מעט יהיה עוד מקרה שהוא לא דובר רוסית, אבל הכול נעשה בעצם מול המערכת הבנקאית בהעברות כספיות

מירב כהן:  שמעתם את הטענות

מירב כהן:       אני חושבת שנכון לפתוח עם המשטרה

מירב כהן:  כי בסוף אלה פושעים, נוכלים שצריכים להיות מאחורי סורג ובריח

מירב כהן:  ואחרי זה נעבור למערכת הבנקאית

מירב כהן:  אז מי מטעם המשטרה ירצה להתייחס? שלום אבי

בן אל: בוקר טוב

בן אל:  פקד אבי בן אל

מירב כהן: אני אשמח שתתייחס לטענות שעלו כאן

בן אל: אז באמת שמענו מקרים שהם מעטים מיני רבים של תופעה שאנחנו מכירים כבר למעלה משנתיים

בן אל:  תופעה, צריך לומר שהיא תופעה כלל עולמית

בן אל:  זה לא משהו שהוא נחלת ישראל, שקורה אצלנו

בן אל:  רבים מיוצאי חבר העמים סובלים מהתופעה גם במדינות אירופה רבות וגם במקומות אחרים

בן אל:  תופעה שמכונה הונאות בשיטה של הנדסה חברתית

בן אל:  שהתחזות, שיחות טלפון וכדומה, שמצליחים להוציא מאנשים פרטים

בן אל:       ברשותך, אני אתייחס גם לתופעה איך שהיא התחילה

מירב כהן: לא, אני לא צריכה סקירה היסטורית של התופעה, אנחנו מכירים אותה

מירב כהן:  אני רק רוצה לדעת מה אתה עושה כדי להחזיר לאנשים האלו את הכסף ושזה לא יקרה שוב

מירב כהן:  זהו

בן אל: צריך לומר שקודם כל זה עבירות שמבוצעות מחוץ לגבולות מדינת ישראל

בן אל:  זה הקושי האכיפתי שיש לנו במקרים האלה

מירב כהן: אבל הגיעו להם אנשים הביתה

בן אל: שנייה

בן אל:  השיחות ומבצע ההונאה, המבצעים העיקריים של ההונאה נמצאים בחוץ לארץ, במקומות שאליהם להגיע מאוד מאוד קשה, בשלב זה לפחות

בן אל:  נמצאים באזורי לחימה באוקראינה, השיחות יוצאות משם

בן אל:  כל מה שאנחנו מספרים שאנשים מגיעים לבתים של אנשים לאסוף כספים, אלה למעשה נקרא להם סייענים כאן בארץ, שמאותרים על ידי אותם נוכלים שיושבים בחוץ לארץ

בן אל:  תפקידם לאסוף כספים מהקורבנות ולהעביר באמצעים כאלה ואחרים להעביר לאותם נוכלים

בן אל:  כמובן הם גוזרים קופון כזה או אחר, מקבלים כספים

בן אל:  אז התפקיד שלנו באמת להוכיח את מידת המודעות שלהם לכל האופרציה, לכל ההונאה שמתבצעת

בן אל:  יש מקרים שאנחנו הצלחנו מאוד

בן אל:  אני מחזיק ביד גזר דין שניתן בחודש יולי 2023, כנגד סייען ששמו נקשר ל-23 מקרים של הונאות העוקץ הרוסי

בן אל:  נזק כספי נאמד שם ב-3

בן אל: 5 מיליון ש"ח

בן אל:  בית משפט אני חושב שעונש מאוד משמעותי, השית עליו עונש של 5 שנות מאסר בפועל, עם קנס כספי וגם פיצוי חלקי לקורבנות של 320,000 ש"ח

בן אל:       חוץ מזה אנחנו ניהלנו עוד ארבע פרשיות לפחות בנושא הזה נגד אותם סייענים

בן אל:  צריך להגיד שאלה אנשים סייענים שלא תמיד אנחנו מצליחים להוכיח שהם מודעים לכל האופרציה שמתבצעת

בן אל:  הם מקבלים שיחת טלפון מאוקראינה, מבקשים מהם לגשת לכתובת מסוימת עם טלפון, להתקשר ולאסוף את הכספים

בן אל:  הם צריכים את הכספים האלה להעביר לאותו חשבון שהם מקבלים בטלפון

בן אל:  אבל בכל מקרה, אנחנו לא מקלים ראש גם בסייענים האלה ואנחנו נכנסים במקרים, פה מישל ציינה את המקרה שלה

בן אל:  ואנחנו הצלחנו את אותו שליח לקשור עוד כמה מקרים בחיפושים שנעשו אצלו בבית

בן אל:  ויש עוד ארבע פרשיות שאנחנו ניהלנו בנושא הזה

בן אל:       עכשיו, בהתייחס למאמץ האכיפתי שאנחנו די מוגבלים בזה, אני רוצה להגיד שגם יש לנו קשר עם העמיתים שלנו באוקראינה

בן אל:  לפחות מקרה אחד אני יכול לספר שהיה גם מעצר של חשוד שאנחנו הכוונו את העמיתים באוקראינה

בן אל:  אמנם אותו מעצר לא הניב תוצאות ולא עצר את התופעה, כי כנראה היא יותר רחבה ממה שאנחנו חושבים

בן אל:  אבל כן יש לנו קשר

בן אל:  אבל אותם גורמים באוקראינה גם הם מוגבלים עקב המצב הקיים

בן אל:  ונכון לעכשיו אני חייב בצער לומר שזה המאמץ האכיפתי נכון לעכשיו הוא מוגבל יחסית

בן אל:  כי עקב במצב במקום שהנוכלים נמצאים

מירב כהן: רגע, אז מה אתה אומר לי? התופעה מתגברת על רקע המצב, כי הם יודעים שאתם עסוקים בדברים אחרים

מירב כהן:  ומה שאתה אומר לי פה 'הם צודקים

מירב כהן:  הם יכולים לעשות את זה

מירב כהן:  אין לי אנרגיות להגן על אותם זקנים'

בן אל: לגבי נושא המלחמה, אנחנו לא רואים התגברות במספר מקרים

מירב כהן: אין דבר כזה

מירב כהן:  לא יכול להיות שאצלי יש כל כך הרבה כמויות

מירב כהן:  תחשוב על כל בן אדם אחד שהצליח להגיע לנייד שלי, תחשוב כמה אין

מירב כהן:  והקפיצה היא דרסטית

מירב כהן:  אין לי רגע שאני לא מקבלת פנייה

מירב כהן:  אין לי

מירב כהן:  אני ברגע זה יושבת פה, אני מבטיחה לך שאני אסיים את הדיון ויהיו לי עוד

בן אל: דווקא מבחינת ממדי התופעה אנחנו כן שלחתי נתונים לצורך הדיון

בן אל:  תיקי הונאה כלפי אוכלוסיית קשישים יוצאי חבר העמים

בן אל:  קשישים זה הגדרה של 65 ומעלה

בן אל:  בשנת 2023 יש לנו ירידה של 16%

מירב כהן: האם בדקת מאז פרוץ המלחמה?     

בן אל: כן, כן, שנייה אני אתייחס

בן אל:  ביחס לשנת 2022

בן אל:  זה אומר 81 תיקים ב-2023 לעומת 691 ב-2022

בן אל:  מבחינת מגמה חודשית, מגמה חודשית אומרת בערך על 50 תיקים בחודש

בן אל:  בחודש אוקטובר היו לנו 51 מקרים, בנובמבר 59 מקרים

בן אל:  כלומר יש עלייה

מירב כהן: מה אתה מגדיר מקרה?     

בן אל: מקרה מתלונן

בן אל:  כל מתלונן מבחינתנו זה מקרה

מירב כהן: לא משנה מה דפוס המקרה? זה לא רק העוקץ הרוסי, נכון?     

בן אל: לא, אני מדבר מבחינת הונאות שנעשו כלפי יוצאי חבר העמים

בן אל:  אני מניח שזה, נכון שזה לא נתון מדויק, אבל אני מניח שרוב רובם של התיקים הם מהעוקץ הרוסי שאנחנו מכירים

בן אל:  יש כן שינוי בסיפור שהם מספרים לאנשים

בן אל:  הם משתמשים עכשיו במוטיב המלחמתי כביכול הכסף והסכנה בחשבון וצריך בדחיפות להעביר את הכסף לחשבון "בטוח"

בן אל:  אבל הסיפורים היו לפני זה גם

בן אל:  כלומר מניפולציה של הפחדה היא ממשיכה בשיטות שונות של מלחמה

מירב כהן: מה שקפץ במקרה שלכם

אולגה בריסקין: שבועיים, יותר משבועיים אף אחד לא חוזר אלינו

אולגה בריסקין:  הבחור השאיר טלפון של המשרד

אולגה בריסקין:  כל יום אנחנו מתקשרים, אף אחד לא עונה

אולגה בריסקין:  אפילו לא נייד

אולגה בריסקין:  ואז אומרים לנו, איזה פקידה אומרת לנו טוב, אז תגיעו לפה

אולגה בריסקין:  אנחנו נגיע לשם, הוא לא נמצא

אולגה בריסקין:  אין עם מי לדבר פשוט והתיק ייסגר כנראה מחוסר

בן אל: אני אתייחס

בן אל:  קודם כל, אף תיק לא ייסגר

בן אל:  התיק, הפרשייה בשלמותה מטופלת ברמה הכי גבוהה במשטרה

אולגה בריסקין: אז איך היא מטופלת?     

בן אל: שנייה, אני אגיד לך, אתייחס לזה כל מה שקרה

בן אל:  לפני כיותר משנה ראש אגף חקירות במודיעין הקים צוות חקירה משותף ארצי

בן אל:  בדרך כלל זה לא קורה תיקים כאלה

בן אל:  כשאת המשימה הטיל על יחידת סייבר להב 433, שלמעשה היא היחידה הכי מובחרת במה שנוגע בהתמודדות עם עבירות סייבר

בן אל:  וכל יחידות הונאה במחוזות הם שותפים באותו צוות החקירה המאוחד

בן אל:  כל תיק חקירה, לפי הנחיה שלנו, של מטה ארצי, מאגף חקירות מודיעין, כל תיק חקירה מועבר ליחידת הונאה מחוזית שהם צריכים למצות את כל המובילים שעולים בתיק

בן אל:  והכול מתנקז בסוף ליחידת סייבר ארצית שהם צריכים למעשה לעשות מאמץ גם בין לאומי, גם רגולטורי וגם חקירתי כדי למגר את התופעה

בן אל:       כלומר הטיפול הוא כוללני ולאו דווקא התמקדות בתיק כזה או אחר

בן אל:  כלומר, מתיק כזה או אחר אנחנו לוקחים את הממצאים שעולים

בן אל:  הרבה מקרים מהממצאים הם אותם ממצאים שאנחנו מטפלים וכן מתנקז ביחידה הארצית, ברמה ארצית

מירב כהן: אז אני רגע עושה pause בחלק הזה

מירב כהן:  היחידה הזו אני מכירה

מירב כהן:  עבדנו קשה מאוד ויצרנו שולחן עגול יחד אתכם והקמנו את היחידה וכן הלאה

מירב כהן:  בשורה התחתונה, ברוב המקרים האלה, אם רוצים לתפוס את הבן אדם על חם צריכים לפעול מהר

מירב כהן:  בעצם המשטרה צריכה לעשות את מה שהנכדה היקרה הזאת עשתה

מירב כהן:  זה מה שהיא צריכה לעשות

מירב כהן:  אגב, לקחת על עצמך סיכון מאוד גדול

מירב כהן:  יכול להיות שהם היו באים, פוגעים בך

מירב כהן:  אנשים חזקים, אולי יש להם נשק

מירב כהן:  זה יפה שעשית את זה, אז זה בוודאי לא מה שהייתי מצפה מכל בן אדם במדינת ישראל לעשות

מירב כהן:  זה יכול להיגמר גם רע

מירב כהן:  אגב, גם אני עשיתי את זה כמה פעמים, לקחתי איתי חוקרים פרטיים שהגנו עליי

מירב כהן:  זה מסוכן

מירב כהן:  התפקיד שאת עשית זה התפקיד שהמשטרה צריכה לעשות

מירב כהן:  וכדי לעשות את זה צריך להגיב בזמן אמת ולעשות מארב ולתפוס אותם

מירב כהן:  ולא עם אובר תחכום

מירב כהן:  אני מניחה שאפשר לעשות את זה

מירב כהן:  והתגובה בזמן אמת, המהירות הזו, זה לא משהו שרואים בטיפול בתלונות שלכם

מירב כהן:  זה צריך לשים

מירב כהן:  יכול להיות שמאחורי הקלעים אתם עושים עבודה תשתיתית לבדוק את המקורות וזה חשוב מאוד

מירב כהן:  אבל בסוף האזרח בקצה לא מרגיש שהוא הרים טלפון ובחלוף יום מישהו הגיע אליו הביתה וחיכה לבן אדם שמגיע לקחת את הכסף

בן אל: אם יש מקרים כאלה אני מאוד אשמח

מירב כהן: הנה, אבל היה לכם מקרה שהגיע אליכם ולא הרמתם את הכפפה

אולגה בריסקין: - - - שתבדוק כבר

בן אל: אני לא מכיר את המקרה ספציפית, אני מצטער

מירב כהן: טוב, אני עוצרת רגע כאן

מירב כהן:  אתה רוצה להשלים?     

בן אל: אני רוצה עוד להמשיך

מירב כהן: רק תתכנס לסיום

בן אל: אני ממש אתכנס

בן אל:  ברשותך, אני אתייחס לכמה המלצות שהן למעשה מצילות להרבה מאוד קורבנות שעוד לא נעקצו

בן אל:  וגם אלה שנעקצו, דרך אגב, יש תופעה שחוזרים לאותם אנשים שנעקצו, מתחזים לחברת חקירות פרטית שכביכול הם יכולים להחזיר את הכספים והם מבצעים עוקץ שנית על אותו קורבן

בן אל:  אז אני מבקש כמה דקות, ברשותך

בן אל:       בנוסף אנחנו מקדישים מאמצים רבים לנושא הסברתי, מניעתי

בן אל:  החל מהרצאות שאנחנו מגיעים

מירב כהן: אז בבקשה, תן את הטיפים שאתה חושב שיכולים למנוע

בן אל: כן

בן אל:  הטיפים שאני מציע תמיד ואני חוזר על זה שוב

בן אל:  אחד, להימנע ככל שניתן, באופן כללי, גורף, להימנע מלתת פרטים בנוגע לחשבון בנק או אפליקציה בשיחה נכנסת

בן אל:  אם שיחה נכנסת, פשוט מה שנשאר לעשות זה לנתק את השיחה, לבקש שם ושם משפחה מאותו נציג שמתקשר אליכם

בן אל:  ואתם תיזמו את השיחה

בן אל:  תתקשרו אתם ותבקשו מהבנק את אותו נציג ותוודאו שמי שאתם מדברים אתם באמת מבינים שזה נציג בנק

בן אל:  לא קיימת פרקטיקה ששוטר ישלח תעודת מינוי בשביל להוכיח שהוא שוטר

בן אל:  וזה לא נעשה בצורות כאלה

בן אל:  כלומר, אם יש שיחה נכנסת שמפצירים בכם החשבון בסכנה, הכספים בסכנה וצריך לפעול בדחיפות להעביר את הכספים למקום מבטחים – כבר צריכה להידלק נורה אדומה ולנתק את השיחה

בן אל:  ובכל מקרה, אם אתם סקרנים לדעת מה קורה בחשבון תיזמו אתם את השיחה

בן אל:       כמובן לא להיכנס לקישורים שנשלחים בטלפון הנייד

בן אל:  לחיצה על הקישור זה יכול גם לחשוף את הנייד שלכם לכל מיני תוכנות זדוניות שיכולים להעתיק את הפרטים

בן אל:  בנוסף, לא להזין פרטים בקישורים שנשלחים לכם

בן אל:  בשום אופן לא למסור קוד אימות

בן אל:  קוד שאתם מקבלים בטלפון

בן אל:  אין גורם, מישהו שמוסמך לדרוש מכם את הקוד הזה

בן אל:  אין גורם שיכול לדרוש מכם את הקוד הזה

בן אל:  אז לכן אלה ההמלצות המרכזיות שלדעתי יכולות להציל הרבה מאוד קורבנות

מירב כהן: אוקיי, תודה רבה

מירב כהן:  אני רוצה לעבור רגע למערכת הבנקאים

מירב כהן:  בכל רגע נתון אם יש לכם משהו להוסיף או לשאול, אתם בעצם סיבת כינוס הוועדה, אז תרגישו בנוח

מירב כהן:  בואו נתחיל עם הבנקים המסחריים

מירב כהן:  נמצאת כאן לוטם מבנק הפועלים

טיבי רבינוביץ': אולי אני אוכל לתת איזה תמונה מערכתית קודם

מירב כהן: טיבי, אתה רוצה להתחיל? אוקיי, טיבי הוא מאיגוד הבנקים

מירב כהן:  נתחיל עם טיבי ואז נעבור ללוטם

טיבי רבינוביץ': אולי אני אתחבר מהדברים של אבי ואני אתן גם כמה טיפים בקצרה

מירב כהן: בסדר, אבל אני רק רוצה להגיד, חבר'ה, טיפים, מה טיפים, תתנו; אבל אני רוצה להסביר לכם משהו תחילה

מירב כהן:  אני טיפלתי במקרים של אנשים מבוגרים שנעשקו, שהם סופר משכילים, סופר מתוחכמים, סופר חכמים – וזה עדיין היה נראה מאוד אמין

מירב כהן:  אז אני בעד להעלות את המודעות ואני אשמח לקבל טיפים ותיתן אותם

מירב כהן:  אבל בסוף הם יודעים לעשות את זה בצורה אמינה ולכן המערכת חייבת למנוע את זה

מירב כהן:  אי אפשר לצפות שהאזרח הפשוט יוכל לגלות שזו תרמית

מירב כהן:       וגם חשוב לי להגיד את זה לכם, אל תאשימו את עצמכם

מירב כהן:  זה סופר מתוחכם, גם אני הייתי יכולה ליפול בדבר כזה

מירב כהן:  אל תרגישו רע עם זה

מירב כהן:  אני יודעת שאנשים אחר כך מרגישים לא טוב עם עצמם, ואין סיבה

מירב כהן:  כי זה לא משהו שיכולתם לדעת

מירב כהן:  לא יכולתם לדעת

מירב כהן:  זה נוכלים מאוד מתוחכמים בשיטות מאוד מתוחכמות

מירב כהן:  וזה לא באשמתכם, זה לא היה באחריות שלכם וזה לא באשמתכם

מירב כהן:  וחשוב לי להגיד, כי אני מדברת עם אנשים והם מתביישים

מירב כהן:  הם לפעמים גם לא מספרים לבני משפחה, יש להם רגשות אשם

מירב כהן:  ואין סיבה שאתם תתביישו, הם צריכים להתבייש

מירב כהן:  בסדר? זו סיבה, חשוב לי להגיד את זה, כי אני יודעת מה המצב הנפשי אחר כך

מירב כהן:       אז טיפים אפשר לתת, אבל אני אומרת לך שהנוכלים האלה יודעים לבנות דברים שעוקפים את כל הטיפים

מירב כהן:  אוקיי?     

טיבי רבינוביץ': טוב, אז בסדר, קיבלתי את ההערה שלך

טיבי רבינוביץ':  נתחיל מכמה דברים שאנחנו עושים

טיבי רבינוביץ':  קודם כל, הנושא הזה מטריד אותנו מאוד

טיבי רבינוביץ':  זה נמצא על שולחנות מנהלי מערכת הבנקאית, אנחנו עוסקים בזה ואנחנו עושים מאמצים להתמודד עם התופעה בשלושה אמצעים

מירב כהן: טיבי הוא מאיגוד הבנקים

מירב כהן:  זה ארגון הגג שמאגד את כל הבנקים המסחריים

מירב כהן:  בנק הפועלים, בנק לאומי

מירב כהן:  הוא לא מבנק ישראל, הוא מייצג את הבנקים המסחריים

טיבי רבינוביץ': אז הדברים שנעשים אני אחלק אותם לשלושה: קודם כל, הגברת הפעילות בתוך המערכת הבנקאית, החל מהצטיידות במערכות טכנולוגיות חדישות, כלה בסימון אוכלוסיות מיוחדות על מנת להגביר את המעקב אחרי האוכלוסיות האלה ואחרי הפעולות שנעשות בחשבון

טיבי רבינוביץ':  הרחבת התרחישים לגילוי פעולות חריגות, כך שבעצם נוכל לראות בחשבונות שעל פניו חורגות מהפעילות המקובלת לדעת כמה שיותר בזמן אמת על מנת למנוע פעולות כאלה

מירב כהן: אבל טיבי, שנייה

מירב כהן:  אתה באמת בן אדם עם נשמה יתרה, עושה עבודה, באמת עזרת לנו הרבה פעמים להתמודד עם בעיות במערכת הבנקאית

מירב כהן:  זה בדיוק, לכן הבאתי את המקרים

מירב כהן:  כי ידעתי שאתם תבואו ותספרו על דברים טובים שאתם עושים

מירב כהן:  אבל משהו לא עובד אם זו התוצאה

מירב כהן:  כשאתה שומע את המקרים האלה, מה הפקת הלקחים שאתה חושב עליה?     

טיבי רבינוביץ': אז אני אפתח רגע סוגריים ואומר: קודם כול אין ספק שהמקרים האלה הם מקרים מצערים וזה ברור שיש גם משהו שלא עובד

טיבי רבינוביץ':  אבל אנחנו לא רואים את כל המקרים שנמנעים והם עובדים

טיבי רבינוביץ':  כלומר יש, יוצרים קשר עם הלקוחות ולפעמים מונעים מקרים כאלה מלקרות

טיבי רבינוביץ':  כמובן שיש גם מקרים שבסופו של דבר קורים

מירב כהן: אז כשאתה שומע את זה, איך אנחנו מפיקים לקח כדי שזה לא יקרה?     

טיבי רבינוביץ': אז אני אומר, קודם כל בתוך המערכת הבנקאית יש פעולות שנעשות כל הזמן, בכל אחד מהבנקים בנפרד

טיבי רבינוביץ':  החל ממערכות טכנולוגיות, כלה בהדרכות לפקידים, כדי שגם הם יהיו מודעים אם מגיעים מקרים כאלה

טיבי רבינוביץ':  איך להתמודד עם הלקוח

טיבי רבינוביץ':  איך אפשר יותר בקלות לשכנע אותו לא לעשות את הפעולה, למרות שלפעמים הלקוח בא מאוד משוכנע ומבקש לבצע את הפעולה

טיבי רבינוביץ':  אז אנחנו צריכים לדעת לדבר עם האנשים האלה באופן שאולי יוכלו - - -     

מירב כהן: טיבי, אין ספק שאם מישהו מהבנק היה מתקשר לאחת מהנשים האלה היא לא הייתה עושה את הפעולה

מירב כהן:  היא חשבה שהבנק מדבר איתה

טיבי רבינוביץ': אז אני לא אומר באופן לא מנומס אני חולק עלייך

טיבי רבינוביץ':  אבל היו מקרים שניסו לדבר עם הלקוחות והלקוחות התעקשו להשלים את הפעולה

מירב כהן: זה לא המקרים האלה

טיבי רבינוביץ': נכון, זה לא המקרים האלה

מירב כהן: אז פה לא נעשה מאמץ

אולגה בריסקין: איך זה שחשבון על שני שותפים, אתה חושב לגבי שני שותפים

אולגה בריסקין:  מה אתה חושב על זה?     

טיבי רבינוביץ': אז קודם כל אני לא כאן כדי להגיד שכל מה שאנחנו עושים הוא מושלם ואין טעויות

טיבי רבינוביץ':  יש טעויות, נקודה

טיבי רבינוביץ':  ואלה מקרים שכנראה מצביעים על יכול להיות בנסיבות מסוימות על טעויות

טיבי רבינוביץ':  אני לא מכיר את המקרה הספציפי, אני רק שומע את הסיפור

טיבי רבינוביץ':  והסיפור הוא מצער

מירב כהן: אז בוא רגע נשמע את בנק הפועלים

טיבי רבינוביץ': אני רק אומר עוד שני דברים שאנחנו עושים

טיבי רבינוביץ':  אנחנו פועלים קודם כל כדי לייצר קשר עם כל הגורמים הרגולטוריים הרלוונטיים גם כדי שיאפשרו לנו ברמה המשפטית להחליף מידע בין הבנקים, דבר שכרגע לא מתאפשר

טיבי רבינוביץ':  להחליף מידע בין הבנקים כדי להגיע לאותם דפוסים ולמגר אותם

טיבי רבינוביץ':       דבר נוסף שנעשה במערכת הן פעולות הסברה מאוד מאוד משמעותיות

טיבי רבינוביץ':  הייתה בחודש, אני רק מציין את האחרון, כי הוא היה יותר משמעותי

טיבי רבינוביץ':  ביחד גם משטרת ישראל עם בנק ישראל, עם משרד הרווחה, הגענו לכמעט כל בתי האבות במדינת ישראל ונתנו הצעות יחד עם המשטרה

טיבי רבינוביץ':  וובינרים, פעילות פרסומית ענפה גם בשפה הרוסית

טיבי רבינוביץ':  אנחנו ממשיכים לעשות את זה כל הזמן

מירב כהן: אז אני רק אומרת לך שזה בסדר גמור, זה חשוב

מירב כהן:  אבל המקרים האלה לא יימנעו, לאזרח הפשוט אין את הכלים לעלות על זה

מירב כהן:  הם מתוחכמים מידי

מירב כהן:  ולכן אני מחפשת פתרון מערכתי ולא להפיל את האחריות עליהם

טיבי רבינוביץ': לא, אף אחד לא מפיל, אני לא מפיל את האחריות

מירב כהן: לא, לכן אני אומרת מודעת זה בסדר עד גבול מסוים

טיבי רבינוביץ': אני דיברתי דווקא על דברים שאנחנו עושים

טיבי רבינוביץ':  אני כמובן לא מפיל את האחריות עליהם

מירב כהן: תודה רבה

מירב כהן:  בנק הפועלים, לוטם, שבאמת פעל מולנו מול מספר מקרים ועדיין יש מקרים פתוחים

מירב כהן:  ובאמת זכינו לשיתוף פעולה

מירב כהן:  בחלק מהמקרים נפתרו וחלק אני מקווה שייפתרו

מירב כהן:  אז קודם כל, תודה על שיתוף הפעולה

מירב כהן:  צריך לחשוב רגע איך אנחנו מפיקים מזה לקחים ברמה המערכתית

לוטם בכר: אז קודם כל תודה

לוטם בכר:  באמת יש שיתוף פעולה וכל פנייה שלכם שמגיע מועברת אצלנו לערוצים הרלוונטיים ומתוחקרת ומנסים לתת את המענה הטוב ביותר

לוטם בכר:  המקרים מורכבים, מקרים שונים

לוטם בכר:  אבל לצורך העניין, אנחנו מנסים, כמו שטיבי אמר, להפיק לקחים מכל מקרה ולשנות ולעשות את ההתאמות

לוטם בכר:       צריך להבין שגם הצד השני עושה את ההתאמות, כמו שאמרת לגבי המלחמה

לוטם בכר:  אם פעם סיפור הכיסוי היה X – היום סיפור הכיסוי יותר מתאים למלחמה

לוטם בכר:  סייבר, לאירן

לוטם בכר:  וזה גם דורש מאתנו לעשות את ההתאמות הנדרשות

מירב כהן: לוטם, את רוצה אצלך גדילה בהיקף התופעה?     

לוטם בכר: האמת היא שרציתי לומר, לא

לוטם בכר:  אנחנו לא רואים

מירב כהן: את לא רואה

מירב כהן:  זאת אומרת זה רק הלשכה שלי מופצצת

לוטם בכר: יכול להיות, שוב, שגם דברים, באמת סיפור גורר סיפור והמודעות גם למקרים מגיעה

לוטם בכר:  לצורך העניין, העוזר שלך ואני מדברים כבר חודשים לפני, כך שזה לא מתקופת המלחמה

לוטם בכר:  אנחנו מכירים

מירב כהן: לא, אצלנו יש עלייה דרסטית חד משמעית מתחילת המלחמה

מירב כהן:  דרסטית

לוטם בכר: מאוד יכול להיות שהמודעות מגיעה ומגלגלת את האנשים לפעולה

לוטם בכר:  וזה מצוין

לוטם בכר:  אנחנו בבנק לא רואים, אנחנו כן רואים את כמות הלקוחות השנתית, את החודשית

לוטם בכר:  אנחנו רואים את זה בממוצע, אבל המלחה לא הזיזה מבחינת המספרים

לוטם בכר:  כן בסיפורים שאנחנו מקבלים

מירב כהן: עכשיו יש לי עוד שאלה

מירב כהן:  אני בזמנו, אני מקדמת כל מיני תהליכי חקיקה והיו לנו דיונים גם עם בנק ישראל, שזו גם הזדמנות להגיד תודה על שיתוף עם בנק ישראל, עודדה וכל הצוות שבאמת נרתמו לעניין בצורה מדהימה ומוחלטת

מירב כהן:       ואז בעצם גילינו שיש תקנות ניהול בנקאי תקין

מירב כהן:  למה גיליתי את זה? כי באתי להעביר חקיקה שתחייב את הבנק להרים טלפון לאדם מבוגר שיש לו פעילות חריגה בחשבון, כדי לוודא שזה על דעתו ומתוך רצונו

מירב כהן:  כי אם אישה, כמו שתואר פה, אף פעם לא נכנסה למינוס והיא לקוחה 50 שנים ופתאום יש לה מינוס כזה גדול או פתאום היא מעבירה מאות אלפי שקלים, אז זה אמור להדליק נורה אדומה

מירב כהן:  ואז בעצם למדתי שיש תקנות שקובעות שבמקרים, הבנק כמובן צריך להפעיל שיקול דעת, ויש איזה שהיא פעולה חריגה, אז הבנק כן חובתו לבוא ליצור קשר ולבדוק האם זה על דעתו של הבן אדם ואולי לעצור את העסקה לפני ביצועה

מירב כהן:  אולי זה היה מונע

מירב כהן:  אז מה זה מבחינתכם משהו חריג?     

לוטם בכר: לטובת המענה יש לי פה את ערן אליה, שהוא איש תפעול והוא מכיר מתוך הקרביים את המקרים האלה

לוטם בכר:  לא ספציפית את המקרים האלה אלא את התהליך והפעולה החריגה ואני אשמח שהוא ירחיב טיפה איך אנחנו מזהים

מירב כהן: בסדר

ערן אליה: מירב, הוראת נב"ת (ניהול בנקאי תקין) 367 באמת לא חדש, אגב

מירב כהן: מה זה 367?      

ערן אליה: 367 דורש מהבנקים לנטר פעילות חריגה בזיקה לחשבונות של לקוחות שלו

ערן אליה:  זה מיושם גם בפועל על ידי בנק הפועלים ובהלימה להוראת הנב"ת

ערן אליה:  יש ספים בסופו של דבר לניטור הזה

ערן אליה:  אנחנו גם מבצעים את הבאלנס בין פגיעה בשירות הלקוחות

ערן אליה:  לא נכון הוא לפגוע ביתר הלקוחות על מנת מה שנקרא לייחד פעולה חריגה כזו או אחרת לאוכלוסייה ספציפית

ערן אליה:  כן אני חייב להגיד שהעוקץ הרוסי, למרות שהוא לכאורה מקושר למגזר הרוסי, הוא כבר עובר למגזרים אחרים

מירב כהן: כן, קיבלנו גם במגזרים אחרים

ערן אליה: לרבות גם בגילאים, לא הגיל השלישי, גם גילאים נמוכים יותר

ערן אליה:  לא בהכרח מדבר רק השפה הרוסית

ערן אליה:  בסוף אגב, מירב, המתווה הוא כזה שמשטים בהם

ערן אליה:  ודורשים מהם מה שנקרא למסור את קוד המשתמש, למסור את הסיסמה של אתר האינטרנט והאפליקציה וכן למסור את הקוד OTP שזה חיזוק הזדהות כדי לבצע פעולה בהמשך

ערן אליה:  וכן רוב הלקוחות מבצעים פעולות אקטיביות כדוגמת מה ששמענו פה, מסירת המזומנים, מסירת הכספים לשליחים, לנהגי מוניות

ערן אליה:  מסירת כרטיסי אשראי בחלק מהמקרים

ערן אליה:  בסוף מירב, אי אפשר להתחמק

ערן אליה:  חייבים להעלות את המודעות

ערן אליה:  אגב, אנחנו עושים המון, ביחד עם בנק ישראל וביחד עם איגוד הבנקים

ערן אליה:  כולל משלוח הודעות S

ערן אליה: M

ערן אליה: S ללקוחות, גם בשפה הרוסית

ערן אליה:  אגב, גם ביום ראשון אנחנו מעלים בערוץ 9 קמפיין בנושא

ערן אליה:  בסוף אבל חייבים להבין שאסור למסור קוד משתמש

ערן אליה:  אף נציג בנקאי לא ידרוש פעילות של מסירת קוד משתמש

מירב כהן: אבל רגע, בסוף יש פה נוכלים שמתקשרים לאישה מבוגרת ואומרים לה אנחנו מסתכלים עלייך, בואי תעבירי עכשיו כסף

מירב כהן:  אנחנו מתצפתים עלייך ברגע זה

מירב כהן:  היא בסיטואציה בלתי אפשרית

מירב כהן:  והם עושים את זה על בסיס הפלטפורמה שלך

מירב כהן:  אוקיי? אז הם יודעים שהם יכולים לנצל פה פרצה

מירב כהן:  איך סוגרים את הפרצה?     

לוטם בכר: הפרצה הרבה פעמים היא לא רק של הבנקים, היא של כל מיני מערכות

לוטם בכר:  לצורך העניין דובר פה קודם על להתקשר ולחזור לטלפון

לוטם בכר:  הם מתלבשים על טלפונים של גופים מוכרים וכשאתה מתקשר אחר כך אתה מקבל באמת את אותו גוף

לוטם בכר:  אז אתה אומר אה, בסדר, אז התקשר אליי משרד כזה וכזה

טיבי רבינוביץ': זה לא על הפלטפורמה של הבנקים

לוטם בכר: זה לא על הפלטפורמה

ערן אליה: פה, מירב, ניסינו לגייס ואנחנו פונים פה לכולם, לגייס את משרד המשפטים

ערן אליה:  כי הרי מה בסופו של דבר בין היתר? כאילו מתקשרים ממוסד לגיטימי לחלוטין

ערן אליה:  והלקוח גם עושה שיחה חוזרת לאותו מספר ומגיע לאותו מוסד לגיטימי לחלוטין

טיבי רבינוביץ': יש אפליקציות שמאפשרות

ערן אליה: יש אפליקציות שמסייעות לאותם גורמי הונאה להתקשר כאילו מגורם פורמלי לחלוטין

ערן אליה:  מה שמשרד התקשורת צריך להוביל פה מול חברות התקשורת זה לחסום את האפשרות הזאת

בן אל: הפרקטיקה של חסימה של שירות דבר כזה קיים, דרך אגב, בעולם

בן אל:  בארצות הברית, גרמניה, אוסטרליה, עשו את החקיקה בהתאם וחסמו את השימוש באפשרות הזאת

בן אל:  בעגה המקצועית זה נקרא "ספופינג"

בן אל:  זו השיטה שמזייפים את מספר הטלפון של מתקשר השיחה

בן אל:  ועל הצג הקורבן למעשה רואה את הטלפון של אותו גוף אליו מתחזים

בן אל:  זאת אומרת אם זה משטרת ישראל, אז יופיע משטרת ישראל

בן אל:  ואם זה בנק, יופיע בנק

בן אל:  אז זה משהו שלדעתי יצמצם את התופעה בצורה משמעותית

בן אל:  אם באמת רגולציה על ידי משרד התקשורת

בן אל:  יש גם מגעים ראשונים לדעתי שהתחילו גם

טיבי רבינוביץ': אנחנו היינו בקשר עם משרד התקשורת גם בנושא הזה

טיבי רבינוביץ':  אבל הבעיה היא שאין רגולטור שאמון על פיקוח על האפליקציות ולכן זה קצת נופל בין הכיסאות

אולגה בריסקין: סליחה, אבל אפשר להגיד משהו? פה במקרה שלנו לא מדובר במסירת קוד או לחיצת כפתור בפלאפון או משהו כזה

אולגה בריסקין:  מדובר פה על פעילויות אקטיביות, משיכות 3,000 שקלים כל יום, כל יום שהבן אדם מוציא ברגיל 200 שקלים בחודש

לוטם בכר: אני לא מכירה את המקרה

אולגה בריסקין: יש פה מקרה חריג שחייבים להרים טלפון

לוטם בכר: אני לא מכירה ואני גם לא יכולה להתייחס למקרה

לוטם בכר:  אני אשב איתך אחר כך ואני אקח את הפרטים

אולגה בריסקין: וגם מתן הלוואה

אולגה בריסקין:  על זה אני בכלל נחרדתי

אולגה בריסקין:  מתן הלוואה לשני שותפים

לוטם בכר: רוב חשבונות הבנק כשאתה חותם הם ביחד ולחוד

לוטם בכר:  ולכן זה אפשרי

לוטם בכר:  אבל שוב, אני לא מכירה את המקרה הפרטני

אולגה בריסקין: כי זה נוח

לוטם בכר: אנחנו נשב אחר כך ואני אקח את הפרטים ואני אעביר את זה לבירור

מישל לוין: את המקרה שלנו את מכירה? שמעת על המקרה שלי?     

לוטם בכר: המקרה שלך אנחנו מכירים ואני יודעת שהוא בבירור

מישל לוין: אז יש לי שאלה אחת

לוטם בכר: אני לא אוכל לענות על המקרה שלך, צנעת הפרט שלך

מירב כהן: אבל מותר לה לשאול את מה שהיא רוצה לשאול

מירב כהן:  בבקשה

לוטם בכר: אני לא אוכל לענות לפרוטוקול

מישל לוין: שאלה די כללית

מישל לוין:  איך יכול להיות שאני נכנסת למינוס של 500 שקלים, אותו בנק שאנחנו נמצאות באותו מקום, אותו סניף, מתקשר אליי עשר דקות אחרי שיש לי חריגה של 500 שקלים בכרטיס

מישל לוין:  יומיים היא תופסת אותי על מתי הכסף הזה יחזור, ובואי ניקח הלוואה, ובואי נגדיל מסגרת ובואי נעשה משהו

מישל לוין:  ואישה בת 71, כל יום מוציאה 12,000 שקלים מזומן

מישל לוין:  אף אחד לא הרים טלפון לשאול אותה האם זה פעולה שאת עושה? את צריכה את הכסף הזה? למה? איך זה קורה?      

ערן אליה: ברשותך, אני לא אוכל להיכנס פרטנית לכל מקרה ומקרה בגלל העובדות הברורות

ערן אליה:  אבל כן אני אזכיר שבחלק לא מעט מהמקרים הבנקאים מבצעים שיחות חוזרות ללקוחות והלקוחות מתעקשים, מירב, לבצע את הפעולות

מירב כהן: בסדר, אבל אני בטוחה שחלק גדול לא יתעקשו

מירב כהן:  יכול להיות שחלק

מישל לוין: שיחת טלפון אחת

מירב כהן: ההתעקשות, אני אפתור את ההתעקשות, הכול בסדר

מירב כהן:  שיחה אחת מהצד שלכם לא הייתה

ערן אליה: אני מדבר על הכלל, בסדר?     

מירב כהן: בסדר

מירב כהן:  אבל בוא נצמצם את התופעה

מירב כהן:  אם יש גרעין קשה שבכל זאת רוצה למסור כסף מישהו שגונב ממנו, אוקיי

מירב כהן:  אבל זה, זה ציבור קטן

מירב כהן:  יש לי עוד שאלה

לוטם בכר: צריך רק לשמור על האיזון

לוטם בכר:  אנחנו מדברים על אוכלוסייה שהיא רחבה

לוטם בכר:  זה 60, זה 70, זה 80

לוטם בכר:  יכול להיות בחור בן 80

לוטם בכר:  פגשתי בסופר השבוע, עושה מרתונים, הוא עצמאי יותר ממני, הוא יותר דיגיטלי ממני

לוטם בכר:  אם אני אשים אותו בקבוצה כזאת שעל כל פעולה שהוא רוצה לעשות אני מרימה אליו טלפון או שולחת אותו לסניף

מירב כהן: זה לא כל פעולה, אנחנו לא מדברים על כל פעולה

מירב כהן:  אנחנו מדברים על פעולות שלא היו אף פעם ופתאום הם בסכומים מאוד גדולים

ערן אליה: אנחנו מדברים על פעולות חריגות, מירב, וגם עשינו לפני כשנתיים ניסיון להוריד את הסף

ערן אליה:  קיבלנו ריקושטים לא מבוטלים מלקוחות, לגיטימי לחלוטין, בני 70 ובני 80 שאומרים לי אני רוצה לבצע פעולות בחשבון שלי ואני לא צריך שבנקאי יתקשר אליי כדי לאשר לי

מירב כהן: מי שנותן לך את התשובה זה בסדר

מירב כהן:  אבל אנחנו רוצים למנוע מקרים של אנשים שלא היו מעוניינים בזה

ערן אליה: צריך איזון

מירב כהן: בסוף האיזון הוא כזה: יש לכם עסקה עם הלקוחות שלכם

מירב כהן:  בנקים מרוויחים המון כסף מעמלות של אנשים שמשלמים להם עמלה כדי שישמרו להם על הכסף שלהם בבטחה

מירב כהן:  בעמלה הזאת, אגב, יש גם רכיב ביטוחי שאם קורה איזה שהוא אסון מחזירים לי את הכסף

מירב כהן:  אם גנבו לי כסף, יחזירו לי את זה

מירב כהן:  לכם גם יש דמי ביטוח למקרים כאלה

מירב כהן:  על זה כל המודל העסקי שלכם

מירב כהן:  אם בן אדם היה חושב שהכסף שלו יותר בטוח בבית הוא היה משאיר את זה בבית

מירב כהן:  הוא שם את זה אצלכם והוא משלם לכם עבור זה כסף, כי הוא חושב ששם הוא יהיה בטוח

מירב כהן:  וכאן גנבו לו את הכסף בעורמה

מירב כהן:  וזה אומר שהבנק גם לא עשה את תפקידו כשומר הכסף

מירב כהן:       אז אני חושבת שיש לכם אחריות

מירב כהן:  אגב, אני בטוחה גם שיש לכם ביטוח למקרים כאלה

מירב כהן:  אתם גוף עסקי שלוקח בחשבון שיש גם רמאים וגנבים

מירב כהן:  הרי אם גונבים לי את כרטיס האשראי היום מחזירים לי בלי, זה ברור שהיו מחזירים לי את הכסף

מירב כהן:  נכון? אז אני לא יודעת באיזה מקרים אתם מכוסים, באיזה מקרים אתם לא מכוסים

מירב כהן:  אבל זו לא תופעה שולית, זו תופעה רחבה וזה חלק מההסכם בין הלקוח לבנק

מירב כהן:  שהבנק עוזר לו לשמור על הכסף, להגן עליו

מירב כהן:  נכון?     

ערן אליה: שוב, לעניין הביטוח אני לא יודע להתייחס

מירב כהן: לוטם, את יודעת להתייחס לזה, לביטוח?     

לוטם בכר: לא, זו סוגיה שאני לא יודעת לענות עליה

מירב כהן: אוקיי

מירב כהן:  טוב, אגב, כן יאמר לזכות בנק הפועלים שהם הגיעו

מירב כהן:  יש עוד בנקים שיש מולם מקרים פתוחים, כמו בנק לאומי ובנק דיסקונט, שלא הגיעו

קריאה: לא, הם פה

טיבי רבינוביץ': גם בנק דיסקונט בזום

מירב כהן: בנק לאומי פה? אז בבקשה

מירב כהן:  פשוט לא כתבתם, אז חשבתי שאתה לא פה

מירב כהן:  אני אשמח לשמוע גם את ההתייחסת שלך

מירב כהן:  יש לנו גם מקרה פתוח אצלך, בבנק שלך

מירב כהן:  באופן כללי, איך אתם ממגרים את התופעה הזו? המקרים שפה הם מול בנק הפועלים אני חושבת, אבל יש גם מקרים, גם דיסקונט וגם לאומי

מירב כהן:  אז מה אתם עושים כדי למגר את זה?     

ברי רוזנברג: בוקר טוב

ברי רוזנברג:  ברי רוזנברג, מנהל הרגולציה של בנק לאומי

ברי רוזנברג:  אצלנו בבנק יש יחידה ייעודית שפועלת בנושא של זיהוי ומניעת הונאות בזמן אמת

ברי רוזנברג:  לגבי הסוגייה שעלתה פה בסוף, אצלנו מבוצע ניטור של חשבונות שנגדיר אותם אוכלוסיות רגישות

ברי רוזנברג:  יש לנו גם מוקד טלפוני ייעודי, שלמשל מישהו מתקשר דרך המוקד של הבנק, במיוחד אוכלוסייה מבוגרת, אומרים יש לי פה בעיה שקשורה לעולם הזה של הונאות וזה

ברי רוזנברג:  הוא לא צריך לחכות, מעבירים אותו מיד למוקד ייעודי כזה שנותן לו מענה ספציפי

ברי רוזנברג:  במיוחד לקוחות מבוגרים, שזה הדגש

ברי רוזנברג:  אני אומר שאתה מתקשר לטלפון הרגיל, למוקד הרגיל של הבנק ומעבירים אותך מיד

ברי רוזנברג:  אתה יש לך אפשרות כזאת

ברי רוזנברג:       אני יכול להגיד שלאורך השנים ובוודאי בשנה האחרונה, אתה רואה בפועל שאנחנו מצליחים ממש למנוע הרבה מאוד ניסיונות הונאה

ברי רוזנברג:  זאת אומרת, יש עבודה, כן? זה לא שמישהו הלך לנוח

ברי רוזנברג:  יש עבודה מאוד קשה

ברי רוזנברג:  פירטתי, חלק לא פירטתי

ברי רוזנברג:  אבל אתה רואה שבפועל אנחנו יודעים להגיד שיש הצלחה של ניסיונות של הונאה, למנוע אותה

ברי רוזנברג:       אני אומר, למרות המשפט הזה, בהינתן או במצב שיש, שקרה איזה שהיא הונאה, אני עצמי, למרות שזה לא תפקידי יום יום בבנק, אבל הייתי עד לתחקירים שבוצעו על אירועים שקרו

ברי רוזנברג:  ממש תחקיר, כמו בצבא, מאוד מאוד מסודר והפקת לקחים, אם היה משהו

ברי רוזנברג:  בהקשר הזה אני יכול להגיד שאין הרבה מקרים כאלה, בסדר? ולשאלתך, שאלת את קודמיי, גם בתקופה הזאת של "חרבות ברזל" לא ראינו עלייה, למרות שאת אומרת שאצלך

מירב כהן: אצלי יש עלייה מטורפת

ברי רוזנברג: לא יודע

ברי רוזנברג:  אני יכול להגיד לך בדקתי את זה, כי ראיתי ששאלתם אותנו

ברי רוזנברג:  ודבר אחרון שיש לי להגיד זה נדמה לי שמישהו כן ציין את זה כאן, שצריך להבחין בין סוגים שונים של הונאות

מירב כהן: העבירו לי פתק שמזכירות הכנסת דורשים ממני לסיים את הדיון עד 11:00 בגלל המליאה; קיוויתי שהם יתנו לי יותר

מירב כהן:  אז אני כבר אומרת שהדיון יפוצל ואנחנו נעשה עוד דיון המשך

מירב כהן:  פשוט ברגע שנפתחת המליאה אסור לנו להמשיך, אלא אם כן אריאלה תיתן לי אישור אחר

מירב כהן:  אז אני צריכה להיערך לזה שתוך רבע שעה אני צריכה לסגור את הדיון

מירב כהן:       בכל מקרה אנחנו נעמיק היום במערכת הבנקאית, אבל נעשה דיוני המשך

מירב כהן:  יש לנו את רשות שוק ההון ואת הרשות להגנת הצרכן ומשרד המשפטים ועוד הרבה מאוד גופים

מירב כהן:  אני כן רוצה כעת לעבור בבקשה לבנק דיסקונט, אגב, לא כאן, נכון?     

טיבי רבינוביץ': אני חושב שהם בזום

מירב כהן: אוקיי

מירב כהן:  אני עוברת לבנק ישראל

מירב כהן:  קודם כל, עודדה מבנק ישראל

מירב כהן:  קודם כל תודה רבה על שיתוף הפעולה והחשיבות שאתם מייחסים לנושא

מירב כהן:  באמת זכינו לשיתוף פעולה מלא

מירב כהן:  את שומעת את המקרים, את שומעת את התשובות של הבנקים

מירב כהן:  אני כשאני רואה את זה בעיניי זה כן מקרים שבהם זה משהו חריג ובשיקול הדעת של הבנק כן היה נכון להתריע ולנסות למנוע את זה

מירב כהן:  מה את חושבת על התפקוד של הבנקים במצב הזה והאם את חושבת שיש פה צורך בתיקון חקיקתי שיחייב להגדיר מהו אותו שיקול דעת ויחייב להרים טלפון במקרים כאלה?     

עודד פורר: אוקיי, אז באמת הנושא הזה של הונאות הוא ממש הייתי אומרת בנפשנו, ברמה שאני לא מאשרת לסגור אף תיק, שדוחים לקוח, בלי שאני באופן אישי מוודאת שאין לנו שום דרך לעזור

עודד פורר:  עכשיו, כל המקרים שהוצגו פה את העברת לנו אותם ואנחנו העברנו אותם לבנקים

עודד פורר:  חלק מהמקרים לקוחות כבר פוצו

עודד פורר:  ובחלק מהמקרים עדיין הנושא בטיפול, זה הכול תיקים מאוד חדשים

עודד פורר:       אני חושבת שהועלו פה טענות מאוד טובות

עודד פורר:  זאת אומרת זה באמת, ההוראה שלנו מחייבת לנטר ולזהות אירועים חריגים

עודד פורר:  ולהתריע בפני הלקוחות כשזה אירוע חריג

עודד פורר:  ואז השאלה באמת אם זה אירועים חריגים או לא והאם היה פה איזה שהוא כשל בזה שלא ניטרו אותם ולא פנו אליהם קודם מכל מיני סיבות

עודד פורר:  בגלל הסכומים יוצאי הדופן או בגלל מה שתואר פה חשבון משותף

עודד פורר:  יש פה הרבה שאלות

עודד פורר:  זה באמת, כמו שנאמר פה זה עניין של איזון

עודד פורר:  אבל השאלה באמת אם המקרים האלה האיזון היה במקום הנכון

עודד פורר:  זה כאמור בבחינה ואנחנו בהחלט נבדוק את התיקים האלה בקפידה, כמו שאנחנו בודקים גם תיקים אחרים שנוגעים לא באמצעות פניות שמגיעות אלייך

עודד פורר:       אני יכולה להגיד שאנחנו עושים כל מאמץ לסייע

עודד פורר:  באמת אנחנו מאוד מוכוונים והנושא הזה מאוד, יש פה באמת אוכלוסיות שנפגעות

עודד פורר:  ואני גם באופן אישי הכרתי מישהו שכל מה שתיארת לגבי הבושה, זה גם משהו שהוא מאוד כואב

עודד פורר:  זאת אומרת זה משפיע על אנשים

מירב כהן: תפיסת ההצלחה

עודד פורר: כן, תפיסת הביטחון העצמי שלהם מאוד נפגעת, זה הרבה מעבר לכסף

עודד פורר:  זה גם משהו שהוא מאוד מאוד כואב

עודד פורר:  לצערי גם הרבה פעמים מעשה המרמה פה הם בסכומים מאוד גדולים והם מרוקנים לאנשים את כל הפנסיה שלהם

מירב כהן: עודדה, היו לנו שני חוקים על הפרק שאני רוצה לנצל את הדיון הזה ואת המקרים הכואבים האלה כדי לראות איך אנחנו אולי מקדמים את זה, כי זה היה יכול לעזור

מירב כהן:  שני דברים: אחד זה באמת חובת דיווח של הבנק

מירב כהן:  יש נוסח ממשלתי שמדבר על חובת הדיווח של הבנק במקרים כאלה לרגולטורים, לרשות לסחר הוגן, במקרים של חברות עושקות

מירב כהן:  ויש חובת דיווח של הבנק ללקוח עצמו

מירב כהן:  דע, יש פה משהו חריג

מירב כהן:  אתה בטוח שאתה רוצה לעשות את זה? עד שאתה לא מאשר לי אני עוצר את ההעברה או את העסקה

מירב כהן:  והדבר השני היה הפסקת סליקה לחברות שאנחנו רואים שיש עליהן תלונות חוזרות ונשנות

מירב כהן:  פשוט לעצור להן את שירותי הסליקה

עודד פורר: אולי חן תתייחס לחוקים

עודד פורר:  אני רק רוצה להגיד, את אמרת הקטע הזה של שיקול הדעת

עודד פורר:  אז ההוראה שלנו מנוסחת כעיקרון

עודד פורר:  זאת אומרת אנחנו לא אומרים לבנק החל מסכום של 5,000 שקלים אתה תתריע ללקוח

עודד פורר:  אם הוא מעל גיל 80 או כאלה

עודד פורר:  אנחנו לא קובעים את הספים וזה בכוונה

עודד פורר:  כי באמת כל מקרה הוא שונה ודברים גם דינמיים, הם משתנים

עודד פורר:  ההונאות, אנחנו רואים שהן משתנות

עודד פורר:  ולכן אנחנו לא נגיד אם אתה רואה רוסי שהוא מעל גיל 80 והוא גר לבד וזה

עודד פורר:  אז יכול להיות שמחר, הנה, היום אנחנו כבר רואים שזה גם ישראלים שהם בני 60

עודד פורר:  זאת אומרת זה לא

עודד פורר:  ואז אם אנחנו נקבע סף כזה אנחנו יכולים דווקא לפספס מקרים

עודד פורר:  ההוראות שלנו לא משתנות כל רגע

עודד פורר:  ההוראה קבועה ברמה של עקרונות, הבנק צריך לעמוד בעקרון ואנחנו בוחנים את המקרים שמגיעים אלינו ברמה העקרונית

עודד פורר:  ואנחנו פועלים גם בכל מיני צעדים כדי למנוע את האירועים האלה וגם לטפל בהם אחרי שהם קורים

עודד פורר:  זאת אומרת זה שני מישורי פעילות

עודד פורר:       אנחנו הקמנו צוות לפני משהו כמו חצי שנה בפיקוח על הבנקים, שהוא כולל גם את מי שמטפל אצלנו בכל הסייבר והטכנולוגיה, גם בנק לקוח כמובן

עודד פורר:  אנחנו מובילים את הצוות הזה וגם כמובן המחלקה המשפטית שלנו

עודד פורר:  אנחנו מטפלים בנושא הזה באופן מאוד מאוד ממוקד

עודד פורר:  זה באסטרטגיה של הפיקוח על הבנקים, הנושא במיקוד

עודד פורר:  ואנחנו באמת עושים הכול כדי לעזור

עודד פורר:  שוב, הנושא הזה הוא קודם כל יש פה גורמים עברייניים שצריך לטפל בהם

מירב כהן: ברור

מירב כהן:  לכן פתחתי את הדיון עם המשטרה

מירב כהן:  עודדה, אני רוצה לשמוע עוד מקרים

מירב כהן:  אני גם רוצה שאחרי הדיון הזה אנחנו נשב שוב וגם עוד מעט נשמע את ההתייחסות של משרד המשפטים ומשרד הכלכלה לחקיקה שעל הפרק

מירב כהן:  אבל את רוצה לתת התייחסות רק לחקיקה?      

חן פליישר: כן

חן פליישר:  חן פליישר, מהמחלקה המשפטית בנק ישראל

חן פליישר:  מה שאנחנו מכירים זה בעצם יש חקיקה אחת שאנחנו קוראים לה חקיקת ספק מפר, שהיא עבדנו עם גורמים מהממשלה במשך הרבה זמן כדי לגבש אותה

חן פליישר:  יצא גם תזכיר חקיקה

חן פליישר:  ומאיזה שהן סיבות היא כרגע לא מתקדמת

חן פליישר:  אבל אני אגיד שבנק ישראל מאוד תומך בקידום שלה, אנחנו חושבים שזה יכול לעזור בחלק מהדפוסים של ההונאה שתוארו כאן

חן פליישר:       במחליטים 450 היה את הנושא של הדיווח של הגופים הפיננסיים לרשות להגנת הצרכן, שגם שם התחילו דיונים

חן פליישר:  אבל לי לא ידוע שיש נוסח ממשלתי עדיין

חן פליישר:  אולי לא הגיע אלינו עדיין

חן פליישר:       והנושא השלישי, ודיברנו עליו בנסיבות אחרות, זו השאלה של חקיקה שמחייבת הודעה ללקוח בזמן אמת

חן פליישר:  אני חושבת שזה נושא שמבחינתי עוד לא פתחנו ואנחנו כן חושבים שכדאי לעשות עליו איזה דיון

מירב כהן: אוקיי, אז אנחנו נעשה עבודה מחוץ לכותלי הוועדה הזו, כדי לחזור עם שורות תחתונות יותר ברורות בעניין החקיקה

מירב כהן:       אני רוצה לעבור רגע למקרים הפיננסיים, לעוקץ הפיננסי

מירב כהן:  יש לנו בזום, אני רוצה לשמוע מקרה על עוד דפוס שחוזר

מירב כהן:  מקרה של ניצן אוחנה

מירב כהן:  יש לנו בזום את ניצן או מישהו מבני משפחתה? זה בעצם מקרים שבאים ומחפשים כספים אבודים

מירב כהן:  הרגולטור במקרה הזה זה רשות שוק ההון

מירב כהן:  נמצאים כאן? בוקר טוב

מירב כהן:  אתם מכירים את המקרה, כספים אבודים

מירב כהן:  ואז דורשים כספים כשאתה מגלה שזו הפנסיה שלך

מירב כהן:  כשלמעשה יש אתרים חינמיים שיכולים לגלות את האינפורמציה שהנוכלים האלה מבקשים

מירב כהן:  יש את הר הביטוח, הר הכסף, המסלקה הפנסיונית

ברק נורי: סיומת gov

ברק נורי: il

מירב כהן: כן

מירב כהן:  בעצם לוקחים מהאנשים את הפרטים שלהם, את תעודת הזהות

מירב כהן:  אומרים אנחנו נחפש לכם כספים

מירב כהן:  נכנסים לאתר אינטרנט שהם יכולים לבד להיכנס ולוקחים אלפי שקלים

מירב כהן:  בחלק מהמקרים לאנשים יש רישיון, בחלק מהמקרים לאנשים אין רישיון

מירב כהן:  לנו היו שתי חברות: גבריאל פיננסי שוויתרו על הכסף, פנינו אליהם, פתרנו את זה

מירב כהן:  והיו לנו עוד חברה בשם תועלת פיננסים

מירב כהן:  האם החברות האלה מוכרות לכם? יש אין סוף

מירב כהן:  ואיך אתם מתמודדים עם זה?     

ברק נורי: שלום לכולם

ברק נורי:  ברק נורי, סגן הממונה על שוק ההון

ברק נורי:  מנהל חטיבת האכיפה

ברק נורי:       מבלי לגעת במקרים הספציפיים הללו, אני רק אגיד שאנחנו, אני באופן אישי לקחתי כפרויקט את הנושא הזה של פדיון כספי פנסיה

ברק נורי:  אנחנו פועלים ביתר שאת כנגד אותם גופים שפועלים ללא רישיון

ברק נורי:  ציינתי גם במענה שהשנה בחודש יוני אנחנו הטלנו עיצום כספי משמעותי מאוד כחלק ממדיניות של הרשות לעלות בעצם את הפעולות אכיפה, אכיפה מנהלית כנגד אותם גופים

ברק נורי:  עיצום מאוד גבוה על חברה שפעלה ומשכה כספי פנסיה של אנשים

ברק נורי:       לגבי המקרים הספציפיים שתוארו, אני רק אומר שאנחנו מודעים ויודעים

ברק נורי:  אני לא אוכל להרחיב, אבל אנחנו מנהלים חקירה כנגד הגופים וגם כנגד גופים נוספים

מירב כהן: אז מפאת קוצר הזמן אני אגיד שגם בתחומים האלה יש לנו הצעות חקיקה שיכולות לשפר את זה

מירב כהן:  אנחנו נעשה אתכם עבודה מחוץ לכותלי הוועדה ונחזור עם שורות תחתונות

מירב כהן:  בסדר?     

ברק נורי: בסדר גמור

מירב כהן: אני רוצה להביא עוד מקרה של חברת אמבולנט, שזה בעצם שירותי רפואה דחופה

מירב כהן:  זו חברה שמככבת בתלונות אצלי

מירב כהן:  הם אמורים לקחת כמה עשרות שקלים על פינוי של אמבולנס במקרה של מצב חירום ובפועל הם חייבו אנשים באלפי שקלים

מירב כהן:  יש לנו מקרה של ניר קמיסר, שמלווה את אמא שלו, רבקה

מירב כהן:  ניר, תודה שבאת

מירב כהן:  אני אשמח שתפרט רגע על המקרה, כדי שנלמד על הדפוס

מירב כהן:  ואז נבקש התייחסות, במקרה הזה אני חושבת שהרגולטור זה הרשות לסחר הוגן, כי זה חוק הגנת הצרכן, זה שירות מתמשך שיש פה גבייה ביתר

ניר קומיסר: בוקר טוב

ניר קומיסר:  תחילה אתקן: אני פה בשם חמותי, לא אמא שלי, אישה שחיה מביטוח לאומי, בלי פנסיה

ניר קומיסר:  עשתה לחצן מצוקה בחברה שנקראת אמבולנט

ניר קומיסר:  החברה אמורה לגבות 55 שקלים פר חודש על השירות, בהוראת קבע, לא בכרטיס אשראי

ניר קומיסר:  שירות שרץ מס' שנים, היא מנויה שם מ-2014

ניר קומיסר:  בספטמבר השנה אשתי נכנסה לחשבון וראתה פתאום באופן חריג חיוב של 1,500 ש"ח

ניר קומיסר:  פנינו אליהם לשירות הלקוחות שלהם

ניר קומיסר:  הם אמרו אתם צודקים, אנחנו מכירים, יודעים, החלפנו חברת גבייה ויש לנו טעות, אנחנו כבר נחזיר לכם את הכסף

ניר קומיסר:       האמנו, תמימים

ניר קומיסר:  עברו שבוע ימים

ניר קומיסר:  לא חזר הכסף, לא חזרו אלינו, שום דבר

ניר קומיסר:  אני פניתי פעם נוספת להנהלת חשבונות

ניר קומיסר:  אמרו לי כן, כן, אנחנו יודעים

ניר קומיסר:  יש לנו שתי דרכים להחזיר לכם את הכסף

ניר קומיסר:  אנחנו לא יכולים להחזיר את זה חזרה לחשבון הבנק

ניר קומיסר:  או שתתנו לנו כרטיס אשראי או שאנחנו נשלח לכם צ'ק

ניר קומיסר:  לא נולדתי אתמול, אמרתי להם אין בעיה, תשלחו לי צ'ק

ניר קומיסר:  אני לא ממהר, הכול בסדר

ניר קומיסר:  עברו שבועיים וחצי, לא צ'ק ולא כלום

ניר קומיסר:  פניתי אליהם חזרה ופה התקלה הגדולה שלנו, שלא המשכנו לעקוב אחרי החשבון

ניר קומיסר:  ואני כן חושב שזה קשור לכל הנושא הזה של המלחמה, כי אנחנו כן מדברים אחרי ה-7 באוקטובר

ניר קומיסר:  מהשלב של ה-7 באוקטובר תוך שהעסק הזה מתנהל בדיונים ובבדיקות ונחזור אליכם וכן ולא, ולא וכן – 4,500 שקלים

ניר קומיסר:  שלוש פעמים 1,500 שקלים בהפרשים של יום שנגבו

ניר קומיסר:       ברגע הזה אמרתי רגע, אני אלך אחורה לבדוק שנתיים אחורה

ניר קומיסר:  מסתבר שהחברה הזאת הייתה ממש שותפה בחשבון של חמותי

ניר קומיסר:  אנחנו מדברים על סדרי גודל של קרוב ל-11,000 שקלים שהם גבו ממנה

ניר קומיסר:  גם אותה השאירו על אפס

ניר קומיסר:  בשלב שאתה מתחיל לנהל איתם את הדיונים של מתי תחזירו, איך תחזירו, הם פשוט נעלמים

ניר קומיסר:  מתנתקים

ניר קומיסר:  כל השיחות איתם מוקלטות אצלנו

ניר קומיסר:  גם אני עשיתי עליהם בדיקה

ניר קומיסר:  זו חברה שהיא מחליפה שמות ומחליפה שירותים ומתנהלות נגדה אין ספור תלונות

ניר קומיסר:  ואני חייב להגיד פה בצורה אמיתית לגמרי, בשביל זה אני עשיתי את המאמץ והגעתי מהצפון לכאן היום

ניר קומיסר:  הכסף שלנו, כפרות, שיצטרכו אותו לתרופות

ניר קומיסר:  שלא יצליחו לעשות את זה לעוד אנשים

ניר קומיסר:  שלא יצליחו

ניר קומיסר:  לא יכול להיות שחברה שיודעים עליה, באינטרנט אתה רק כותב את השם ואתה מקבל אין ספור של סיפורים

ניר קומיסר:  לא יכול להיות שמדינת ישראל תהיה גן עדן לנוכלים

ניר קומיסר:  זה פשוט בלתי נתפס

ניר קומיסר:  אנחנו את שלנו, אני אומר אפילו אנחנו את שלנו נספוג

מירב כהן: לא, לא תספגו

מירב כהן:  נילחם עד שתקבלו

ניר קומיסר: הכול בסדר

ניר קומיסר:  אבל אני בטוח שבזמן הזה הם מנצלים אנשים אחרים

ניר קומיסר:  וכנראה בסכומים כאלה גם

ניר קומיסר:  וזה משהו שאותנו ברמה האישית מוציא אותנו מדעתנו

ניר קומיסר:  כשאין לנו עם מי לדבר

ניר קומיסר:  הרשות להגנת הצרכן הגשנו תלונה, קיבלנו שזה נכנס

ניר קומיסר:  איזה שהיא הודעת CRM שזה נכנס, אבל את הכסף הם לא יוכלו להחזיר לנו

ניר קומיסר:  לא רוצה את הכסף, תסגרו את החברה הזאת

ניר קומיסר:  מול בנק הפועלים הבדיקה איך אישרתם, כמה אישרתם

ניר קומיסר:  עד שאישרו לנו לעצור את הוראת הקבע

ניר קומיסר:  לקח שבוע וחצי

ניר קומיסר:  בשבוע וחצי הזה פעמיים 733 שקלים

ניר קומיסר:  זה צריך לקבוע תור עם ההוא וצריך זה, ואי אפשר לבוא ואי אפשר דרך האינטרנט

מירב כהן: זה מקרה קלאסי של חברה עם תלונות חוזרות ונשנות שהיה צריך לסגור להם את השאלטר

ניר קומיסר: עכשיו, אני חושב, ויכול להיות שפה יש אנשים שמבינים בזה

ניר קומיסר:  אם זה היה כרטיס אשראי זה היה הרבה יותר קל

ניר קומיסר:  כי אם זו הייתה ויזה כאל לדוגמה, הכסף היה מבוטח

ניר קומיסר:  היינו אומרים לוויזה עקצו אותנו

ניר קומיסר:  היו מחזירים לנו את הכסף וויזה כנראה הייתה אומרת לחברה הזאת אנחנו לא עובדים אתכם יותר ואז החברה הזאת הייתה פושטת את הרגל

ניר קומיסר:  וכשזה מגיע להוראות קבע אין לנו מה לעשות

מירב כהן: תודה רבה

מירב כהן:  כיוון שיש לי מסגרת זמנים נתונה, יש עוד מישהו, נעשק שהגיע לכאן ואנחנו חייבים לתת לו לדבר? ניקו הגיע

מירב כהן:  לא היית קודם

מירב כהן:  ניקו, אתה מהעוקץ הרוסי

מירב כהן:  מקרה שתודה לאל כן הצליח להיפתר, אבל חשוב ללמוד ממנו

מירב כהן:  אתה תהיה הבא שידבר

מירב כהן:  אני רק אתן לרשות לסחר הוגן להתייחס למקרה של אמבולנט ואז אנחנו נחזור לעוקץ הרוסי

מירב כהן:  פשוט פניתי אליך קודם ולא היית

אניטה יצחק: אניטה יצחק, סגנית הממונה על הרשות וראש אגף חקירות ומודיעין ברשות

אניטה יצחק:  האמת שעלו כאן הרבה דברים שאנחנו יכולים להתייחס

אניטה יצחק:  מפאת קוצר הזמן ודיון ההמשך אנחנו נעשה את זה בהתאם למה שאת ביקשת

מירב כהן: אני מבקשת שתתייחסי לדברים הבאים: החקיקה שיכולה למנוע בדיוק את המקרים האלה של לעצור את הסליקה

מירב כהן:  החקיקה, יישום מאגר "אל תתקשר אליי" ויישום נסיבות מחמירות

מירב כהן:  וגם אם יש לכם נתונים על המגמה

אניטה יצחק: בסדר

אניטה יצחק:  אני אתייחס לפני כן רק לשני המקרים שעלו

אניטה יצחק:  אז קודם כל גם בהתייחס לאיתור כספים אבודים, זו תופעה שאנחנו כבר מטפלים בה הרבה מאוד, מספר שנים, בהרבה מאוד תיקים

אניטה יצחק:  שתי החברות שהזכרת כאן, שתיהן מטופלות על השולחן של הרשות בשלבי חקירה שונים

אניטה יצחק:  ההבחנה בינינו לבין הרשות לשוק ההון זה שאת הסוגיות של ההטעיה והפגיעה עצמה בצרכנים אנחנו מטפלים

אניטה יצחק:  אני מניחה שהם יטפלו בעצם זה שהם עסקו למעשה במשיכת כספים פנסיונים שלא ברישיון

אניטה יצחק:  אלה תיקי חקירה שיושבים על השולחן שלנו ואנחנו ממש בשלבים מתקדמים

אניטה יצחק:       אני אגיד משהו כללי

אניטה יצחק:  התופעה הזאת היא תופעה שלצערי מלווה אותנו לא מעט זמן

אניטה יצחק:  אנחנו משקיעים הרבה מאוד משאבים לאורך השנים בתופעה ויש צמצום של התופעה

אניטה יצחק:  יחד עם זאת, אנחנו רואים שמות חדשים שנכנסים ומקרים חמורים אפילו, כולל מה שקרה, מקרים שעלו לאחרונה

אניטה יצחק:  זה ביחס לחברות של איתור כספים אבודים

אניטה יצחק:       ביחס לאמבולנט: אמבולנט היא חברה שהרשות ניהלה נגדה חקירה ארוכה על ריבוי תלונות שהגיעו לרשות

אניטה יצחק:  אנחנו הטלנו עליהם עיצום כספי בגובה 340,000 שקלים

אניטה יצחק:  הם אפילו ערערו ודחו את הערעור שלהם

אניטה יצחק:  ובימים האלה אנחנו איתרנו עוד מספר תלונות

אניטה יצחק:  אמנם לא הרבה, אבל מספר תלונות שהגיעו

מירב כהן: הם שילמו 340,000 שקלים?      

אניטה יצחק: כן, כן

אניטה יצחק:  אה, אם הם שילמו את זה בפועל?     

מירב כהן: גבו את הכסף?     

אניטה יצחק: אני יכולה לבדוק את זה, אבל אני מניחה שכן

אניטה יצחק:  אני יכולה לבדוק את זה כי זה במרכז הגבייה

אניטה יצחק:  אני מניחה שכן

אניטה יצחק:  אבל הם ערערו לבית משפט ובית משפט דחה אותם והעיצום נשאר על כנו

אניטה יצחק:  זה העיצום שכבר עשינו על חקירה קודמת וכרגע התאספו על שולחננו עוד מספר תלונות ואנחנו מטפלים גם בתלונות האלה

אניטה יצחק:  אנחנו אכן שם ומטפלים בסוגיות האלה

אניטה יצחק:       בנוגע לחקיקה

אניטה יצחק:  יש את הסוגייה של דיווח שעלתה בהחלטת ממשלה 450

אניטה יצחק:  בנוגע לדיווח, אנחנו ניהלנו דיונים ארוכים ובאמת בנק ישראל, ועודדה נמצאת כאן, הייתה בלופ ובתמונה

אניטה יצחק:  והם מצידם באמת מנסים לסייע לנו הרבה

אניטה יצחק:  אנחנו כן התקדמנו בגיבוש מתווה דיווח כשמדובר בחברות אשראי

אניטה יצחק:  אבל כשמדובר בבנקים ומדובר בחברות שנותנות הלוואות חוץ בנקאיות, שם יש קושי יותר גדול, עדיין אין תסקיר מגובש

אניטה יצחק:  כאן נמצאת איתי אילנה והיא מובילה את החקיקה

אניטה יצחק:  אין תסקיר מגובש

אניטה יצחק:  אבל הסוגייה הזאת עוד צריכה, אנחנו עוד צריכים לדון בה כדי להשלים את זה

אניטה יצחק:       יש חשיבות מכרעת לדיווחים האלה

אניטה יצחק:  כי ככל שהדיווחים האלה יגיעו, ואת זה אני אומרת לכל השותפים שלנו

אניטה יצחק:  ככל שהדיווחים האלה יגיעו יותר מוקדם אלינו אל הרשות להגנת הצרכן אנחנו נגלה את המקרים יותר מהר

אניטה יצחק:  אנחנו בהרבה מאוד מקרים התלונות עצמן מגיעות בשלבים יותר מאוחרים אל הרשות

אניטה יצחק:  ואנחנו נוכל למנוע הרבה מאוד פגיעות של צרכנים שאפילו עוד לא הגיעו אליהם אותן חברות

אניטה יצחק:  אז אני מאוד מאוד מבקשת את שיתוף הפעולה של כל הגורמים עם הרשות בעניין חובת הדיווח

אניטה יצחק:       בעניין יישום "אל תתקשרו אליי"

אניטה יצחק:  זה תיקון 65 לחוק הגנת הצרכן

אניטה יצחק:  זה מאגר שהקמנו, שאליו אפשר להכניס את מספרי הטלפון

אניטה יצחק:  כל אזרח בישראל שרוצה להכניס את מספר הטלפון שלו למאגר יש איסור להתקשר אליו ולשווק לו באמצעות הטלפון

אניטה יצחק:  המאגר הוקם כבר בסוף שנה שעברה

אניטה יצחק:  הוא נכנס לתוקף, הוראות החוק נכנסו לתוקף בתחילת השנה הזאת

אניטה יצחק:  בינואר השנה

אניטה יצחק:  עד עכשיו יש במאגר 410,000 מספרי טלפון שנרשמו לתוך המאגר

אניטה יצחק:       אני ממש קוראת, זה נועד כדי להגן בראש ובראשונה על אותן אוכלוסיות חלשות שכאשר מגיע הטלפון מהחברה שמשווקת קשה להם מאוד להתמודד איתה

אניטה יצחק:  קשה להם להתמודד איתה

אניטה יצחק:  ויושבת-ראש הוועדה, חה"כ מירב כהן, הציגה את זה

אניטה יצחק:  בחלק מהמקרים הם גם לא משתפים בגלל הבושה שבהתמודדות

אניטה יצחק:  ויש שם אנשים מבריקים, דרך אגב

אניטה יצחק:  אנשים שהם פרופסורים באוניברסיטאות ונופלים בפח

אניטה יצחק:  אז לא צריך להרגיש עם זה רגע, כי החברות האלה באמת משתמשות בטקטיקות מאוד קשות ובעייתיות

אניטה יצחק:  אז אמרנו ש-410,000 מספרי טלפון נכנסו לתוך המאגר

אניטה יצחק:  מספר העוסקים שמקשורים למאגר, כי כל עוסק שרוצה להתקשר לצרכן חייב לפנות למאגר שלנו ולוודא שהמספר שאליו הוא רוצה להתקשר לא מופיע במאגר

אניטה יצחק:  אז מספר העוסקים שכבר מקושרים ועושים שימוש במאגר זה 1,640

אניטה יצחק:  הסדר גודל של 250 מספרים חדשים

מירב כהן: זה מוזר, זה אמור להיות כל עסק בישראל

אניטה יצחק: זה כל עסק שעושה שיווק טלפוני

אניטה יצחק:  כי מי שלא עושה שיווק טלפוני זה לא רלוונטי לגביו

מירב כהן: זה עדיין מעט, לא?     

אניטה יצחק: זה עדיין, לדעתי המספר צריך להיות כאן הרבה יותר גדול

מירב כהן: אתם אוכפים את זה? אתם נותנים קנסות?     

אניטה יצחק: אוקיי

אניטה יצחק:  אז האכיפה של זה החלה באמת ב-21 בינואר

אניטה יצחק:  יש כאן רגע עוד שני נתונים משמעותיים

מירב כהן: רגע, מה זה אומר? חברה שהתקשרה, מישהו קיבל קנס?     

אניטה יצחק: אז למעשה אנחנו עד עכשיו ניהלנו, הגיעו אלינו עשרות תלונות הייתי אומרת

אניטה יצחק:  ניהלנו 70 הליכים כנגד חברות שהתקשרו לצרכנים כשבכל זאת המספר שלהם בתוך המאגר

אניטה יצחק:  בשלושה חודשים הראשונים של האכיפה לפי נהלי העבודה, הם מקבלים התראה

אניטה יצחק:  יצאו בערך 30 התראות לצרכנים

אניטה יצחק:  זה תיקים שכבר נחקרו והגיעו ליחידת העיצומים הכספיים שלנו

אניטה יצחק:  ויש שם עכשיו עוד עשרות תיקים שממתינים להטלת עיצומים עצמם

אניטה יצחק:  אז זה נמצא אצלנו בפול בעבודה

אניטה יצחק:  לצערי יש עומסים בכל הכיוונים

אניטה יצחק:  אבל אנחנו שמים על זה דגש גם בחקירות וגם בהטלה

אולגה בריסקין: איך נכנסים טכנית למאגר? איך נכנסים לזה? הצרכן

אילנה מזרחי: אז כל חיפוש בגוגל יוביל אתכם לזה

אילנה מזרחי:  אפשר לעשות את זה גם דרך האתר של הרשות

קריאה: - - - נגישות המידע לקשישים

אילנה מזרחי: זו נקודה מעולה

קריאה: - - - להיכנס לגוגל

מירב כהן: אוקיי, אז תתייחסי

קריאה: סליחה, אני רק אגיד - - -

קריאה:  אנחנו הוצאנו גם השנה מסרונים לכלל האזרחים הוותיקים לבוא ולהירשם באמצעות המוקדנים

קריאה:  גם כאלה שהם לא דיגיטליים יכולים להתקשר למוקד – 8840 – והטלפן שיענה בעצם יכניס אותם למאגר

אניטה יצחק: אני רוצה רק לחדד, כי בדיוק מישהי אמרה לי נכנסתי למועצה הישראלית לצרכנות

אניטה יצחק:  זה לא המועצה הישראלית לצרכנות

אניטה יצחק:  זה הרשות להגנת הצרכן ולסחר הוגן

אניטה יצחק:  בצורה פשוטה, יש אפשרות קישור שם ולהירשם

אניטה יצחק:  ואם צריך סיוע יש שם מספר טלפון, תתקשרו אליו, ירשמו אתכם לתוך המאגר

אניטה יצחק:  כולל המספר שהשותפה כאן העלתה

מירב כהן: אוקיי, אניטה, אני חייבת לעבור לדובר הבא

מירב כהן:  תודה

מירב כהן:  אני כן רק מבקשת, תכף אני אעבור גם למשרד המשפטים

מירב כהן:  אבל אני מבקשת שלקראת הדיון הבא נעשה סדר בבליל החקיקות שיש

מירב כהן:  נבין מה אפשרי, מה לא אפשרי, ונתקדם עם זה

מירב כהן:  זה תקוע המון זמן

ניקו רוזנברג: אז ככה, אני בן של אנה ודצ'קוביה

ניקו רוזנברג:  דיברתם כבר על כל מה שקשור לעוקץ הרוסי

ניקו רוזנברג:  לצערי, זה באמת אנשים שמדברים רוסית מאוד טהורה ומוצאים את הקורבן האולטימטיבי, שזה אנשים קשישים שיותר קל לתקשר איתם

ניקו רוזנברג:  אמא שלי עונה על כל הקריטריונים

ניקו רוזנברג:  היא גם יש לה בעיות נפשיות וגם אישה חולה

ניקו רוזנברג:  והם עבדו על זה בצורה מאוד מקצועית

ניקו רוזנברג:  קודם כל, תודה רבה, כי באמת החזירו לה את הכסף, זה לא מובן מאליו

ניקו רוזנברג:  זאת אומרת זה משהו שבאמת לא ציפית שיקרה

ניקו רוזנברג:  וזאת הסיבה שאני מגיע לפה, כי אני מבין שיש עוד הרבה אנשים

ניקו רוזנברג:  זה לא נגמר

ניקו רוזנברג:  זאת אומרת יש איזה שיטה שעובדת וזה מה שהם עושים

ניקו רוזנברג:       בשורה תחתונה מה שקרה שהם התחזו למשטרה ולבנק עצמו

ניקו רוזנברג:  זאת אומרת זה שני אנשים שהתקשרו אליה

ניקו רוזנברג:  היא הייתה בטוחה שהיא מדברת עם בנק ומשטרה

ניקו רוזנברג:  הם נכנסו אליה לטלפון, ממש ניהלו את השיח הזה

ניקו רוזנברג:  והיא עשתה כל מה שהם רוצים

ניקו רוזנברג:  ישבו על הטלפון שלה חמש שעות ודיברו איתה בצורה מאוד יפה ועדינה

ניקו רוזנברג:  והיא הייתה בטוחה שהיא מדברת עם משטרה ועם בנק

ניקו רוזנברג:  לקחו לה 33,000 שקלים

ניקו רוזנברג:  זאת אומרת זה לא איזה סכום קטן

ניקו רוזנברג:  חשוב להגיד שהיא בחיים לא עשתה שום העברה דיגיטלית

ניקו רוזנברג:  היא אישה לא טכנולוגית, שום דבר לא בסדר גודל כזה

ניקו רוזנברג:  ואחרי זה אנחנו הגשנו תלונה במשטרה

ניקו רוזנברג:  ונפגשתי עם בנק

ניקו רוזנברג:  זאת אומרת, עם מנהלת הבנק

ניקו רוזנברג:  ומה שמאוד הפריע לי לפחות שהיא הקשיבה והבינה והכילה, אבל כאילו אין מה לעשות

ניקו רוזנברג:  היא לחצה על משהו שהיא לא מבינה על מה היא לחצה וזו הסיבה שלא מגיע לה שום כסף

ניקו רוזנברג:  ובמקרה הטוב אנחנו ניתן לה איזה שהוא מענק שהיא עשתה את זה

ניקו רוזנברג:       אני חושב שבמקרה הזה שידוע שהנושא הזה קיים ויודעים שזה לא פעם ראשונה ולא פעם אחרונה, לדעתי, יכול להיות שאני אומר עכשיו משהו שהוא לא פרקטי

ניקו רוזנברג:  אבל הבנק לוקח אחריות על אותו בן אדם

ניקו רוזנברג:  מבחינתי הוא שומר על הכסף שלו, זו אחריות שלו

ניקו רוזנברג:  וזאת הסיבה שאני יושב פה

ניקו רוזנברג:  אני בטוח שיהיו עוד אנשים, אני בטוח בזה

ניקו רוזנברג:  וכבר עכשיו זה קורה

ניקו רוזנברג:  לצערי הם מאוד מקצועניים, הם יודעים איך לעשות את זה מאוד ממוקדי מטרה וגם זה לא חד פעמי

ניקו רוזנברג:  הם ממש מייצרים קשר איתה לאורך זמן ועד שזה קורה הם לא עוזבים אותה

ניקו רוזנברג:  והם תופסים אנשים כמו אמא שלי, שהיא בדיוק עונה לקריטריונים האלה

ניקו רוזנברג:       אז קודם כל עוד פעם תודה לכל מי שעזר להחזיר לה את הכסף

ניקו רוזנברג:  כי באמת בסופו של דבר היא נשארה על אפס

ניקו רוזנברג:  בן אדם שהוא קשיש, כשהוא על אפס, אם לא היו מחזירים לה את הכסף הזה, זו בעיה

ניקו רוזנברג:  בעיה לא קטנה בכלל

מירב כהן: קיומית

ניקו רוזנברג: קיומית

ניקו רוזנברג:  וגם אני אגיד נקודה נוספת

ניקו רוזנברג:  היא מאז כרגע בבעיה עוד יותר נפשית

ניקו רוזנברג:  היא בוכה, כאילו זה חזר

ניקו רוזנברג:  זה זעזע את המערכת אצלה אישית, ללא קשר לכסף

ניקו רוזנברג:  גם אצלי, אגב, שאני עברתי כזה אירוע שהוא מטלטל

ניקו רוזנברג:  זה לא עניין של כסף בכלל

ניקו רוזנברג:  זה עניין תחושה שמישהו נכנס לך לפרטיות

ניקו רוזנברג:  זה כל כך מקומם שיש אנשים כאלה

מירב כהן: אבל יש, אתה צריך להתגונן

ניקו רוזנברג: יש, יש

ניקו רוזנברג:  וזו הסיבה שאני יושבת פה וזאת הסיבה שאני שמח שיש את הדיון הזה

ניקו רוזנברג:  ואני חושב, קודם כל מדהים שיש על הדבר הזה דיון

ניקו רוזנברג:  שיש פה גם משטרה וגם בנקים וכאילו שחושבים בצורה, אבל יש כזו תופעה וזו אחריותנו לשמור על זה

מירב כהן: אז תודה שבאת גם אחרי שהמקרה שלך נפתר

מירב כהן:  לפעמים אנשים, אנחנו פותרים את המקרים ואז לא מעניין אותם יותר

מירב כהן:  תודה שבאת כדי שנפתור את זה גם לבאים

מירב כהן:  כי זה קורה גם עכשיו

אילנה מזרחי: רק אם אפשר הבהרה קטנה, כי קודם נשאלנו שאלה ולא הספקנו לענות

אילנה מזרחי:  אז אפשר להירשם למאגר במגוון דרכים: גם באמצעות האינטרנט

אילנה מזרחי:  ואגב, יש קישור גם באזור האישי של האזרחים בפורטל של שירות המדינה

אילנה מזרחי:  וגם במספר טלפון 1-800-071-171

מירב כהן: אגב, כשהייתי בממשלה חלק מהבעיות היו שיש מלא מוקדים

מירב כהן:  יש משרד הרווחה, יש אזרחים ותיקים, יש משרד הכלכלה

מירב כהן:  ואני תמיד חשבתי שצריך מוקד 120, שתחיו עד 120, כולם יזכרו את מוקד 120

מירב כהן:  אז גיליתי שזה חברת קדישא וגלגלו אותי מכל המדרגות

מירב כהן:  לא, אני באמת חושבת שצריך מספר אחד

מירב כהן:  יש מלא גופים

אניטה יצחק: זו סוגיה שעולה מעת לעת

אניטה יצחק:  ויש בה, לדעתי יש בה צורך ויש בה היגיון

אניטה יצחק:  גם לסייע לציבור הצרכנים

אניטה יצחק:  כי לפעמים הם לא יודעים לאיפה לפנות

מירב כהן: כן

מירב כהן:  רגע אני עוברת הלאה

מירב כהן:  אנחנו עוד נשב על החקיקה ונחפור בעבודה הזאת

מירב כהן:  הילה ממשרד המשפטים, הגברת שלנו בייעוץ וחקיקה, שאנחנו כבר הרבה שנים עובדות על הדברים האלה ביחד

מירב כהן:  אני מאוד רוצה שרגע נעשה סדר בין כל רשימת החוקים שנגזרים מהחלטת הממשלה שאושרה ונראה מה אנחנו יכולים להתקדם

מירב כהן:  אז באמת פורסמו כל מיני תזכירים ומאז המדינה, קרו הרבה דברים והדברים תקועים

מירב כהן:  אני אשמח להתייחסות שלך

מירב כהן:  גם את רואה את המקרים, יש הרבה והם חמורים

מירב כהן:  חלק ייפתרו באמצעות החקיקה וחלק לא, אבל צריך לצמצם את התופעה

הילה דוידוביץ בלומנטל: ברור

הילה דוידוביץ בלומנטל:  אז כמובן שאנחנו שותפים ומכירים את התופעה כבר המון שנים

הילה דוידוביץ בלומנטל:  ואנחנו עובדים בשיתוף גם עם הרשות להגנת הצרכן, בנק ישראל, בממשקים מסוימים עם רשות שוק ההון

הילה דוידוביץ בלומנטל:  אנחנו כולנו באמת מתגייסים לתופעה

הילה דוידוביץ בלומנטל:  אנחנו עובדים באמת על חקיקה כבר כמה שנים

הילה דוידוביץ בלומנטל:  יש באמת, כמו שאמרת, חבילה של חוקים

הילה דוידוביץ בלומנטל:  נראה לי שיותר נכון שאילנה מהרשות, הם מובילים, רוב החוקים תיקון לחוק הגנת הצרכן, שהם חוקים באחריות שר הכלכלה

מירב כהן: יש גם בבנק ישראל

הילה דוידוביץ בלומנטל: כן, רגע שנייה

הילה דוידוביץ בלומנטל:  יש חוק אחד שהוא חוק בעיניי המרכזי, שהוא גם קשור לתיקון חקיקה של שבאחריות שר המשפטים, שזה בעיניי חוק הדגל

הילה דוידוביץ בלומנטל:  הוא באמת חוק, אנחנו עובדים עליו המון זמן

הילה דוידוביץ בלומנטל:  אפילו לאחרונה עוד היו עוד כמה ישיבות של פינאלה מה שנקרא, כי גם היו חילופי תפקידים אצלנו שהיו צריכים ככה גם להכיר וללמוד

הילה דוידוביץ בלומנטל:  ועלו כל מיני שאלות חדשות

הילה דוידוביץ בלומנטל:  לדעתי אפשר להגיד שלפחות מבחינת הגורמים המקצועיים הנושא, החוק סגור ומקובל על כל הגורמים המקצועיים במשרדים

מירב כהן: על איזה חוק את עכשיו?     

הילה דוידוביץ בלומנטל: חוק של הספק מפר בנסיבות, הפסקת סליקה

מירב כהן: הפסקת סליקה

הילה דוידוביץ בלומנטל: ולדעתי כמובן בכפוף לכל הפרוצדורה והתהליכים והדרג הפוליטי שנדרש

הילה דוידוביץ בלומנטל:  אבל מבחינת נוסח אפשר להגיד

מירב כהן: משרד הכלכלה תומך בהפסקת סליקה?     

הילה דוידוביץ בלומנטל: אנחנו רגע מדברים בשם הגורמים המקצועיים

מירב כהן: לא

מירב כהן:  אבל אני פניתי ללשכת השר, הם אמרו לי שאתן מייצגות את לשכת השר

מירב כהן:  מה שמקובל על הרשות לסחר הוגן אז יש לזה הסכמה, אפשר להביא את זה?     

אילנה מזרחי: אז כמו שהילה אמרה, התסקיר של מניעת פגיעה כלכלית בצרכן בשלב של אחרי אישור נוסח במשרד המשפטים

מירב כהן: הפסקת סליקה, כן? זה?     

אילנה מזרחי: השם הרשמי הוא מניעת פגיעה כלכלית בצרכן

אילנה מזרחי:  ואנחנו בינתיים ממתינים לאישור של לשכת השר

אילנה מזרחי:  וברגע שזה יתקבל אפשר יהיה

מירב כהן: זאת אומרת אין עדיין אישור כזה

אילנה מזרחי: זה עבר לבחינה שם ואנחנו מחכים

הילה דוידוביץ בלומנטל: גם אנחנו עדיין, כמובן זה חוק משותף, כזכור גם לשר לדעתי לשוויון חברתי בזמנו

הילה דוידוביץ בלומנטל:  בזמנו היית את

הילה דוידוביץ בלומנטל:  אז באמת גם אנחנו לא הבאנו את זה עדיין, זאת אומרת, לשר המשפטים

הילה דוידוביץ בלומנטל:  אבל מבחינת הגורמים המקצועיים שיושבים פה זה באמת חוק שהצריך הרבה איזונים

הילה דוידוביץ בלומנטל:  כמובן גם עם בנק ישראל ישבנו

הילה דוידוביץ בלומנטל:  עד ממש לאחרונה לפני כמה שבועות עוד היו שיחות בנושא

הילה דוידוביץ בלומנטל:  מבחינת הגורמים המקצועיים יש הפרדה

מירב כהן: אז נעשה ככה: אני אקבע דיון על החקיקה בוועדה הזו למיגור עושק הקשישים, בהמשך להחלטה 450 בעוד חודש

מירב כהן:  עד אז אני אעשה את הבדיקה מול הלשכות הפוליטיות, מול משפטים וכלכלה

מירב כהן:  ואנחנו נהיה מולכם על ההסכמות מול הדרג המקצועי, כי בסוף צריך את ההסכמות גם של הדרג המקצועי וגם של הדרג הפוליטי

מירב כהן:  ובעוד חודש אנחנו נעדכן מה מוסכם, מה לא מוסכם ונתקדם

הילה דוידוביץ בלומנטל: בסדר

הילה דוידוביץ בלומנטל:  ויתר החקיקה, אילנה תוכל אם תרצו

מירב כהן: אז אנחנו נעשה עם אילנה את העבודה הזאת מחוץ לכותלי הוועדה ואז נבוא ונעדכן על הדברים המוסכמים

מירב כהן:  כי יש פה גם הרבה צרכנים שהשפה הזו זרה להם ואני רוצה פשוט להביא שורות תחתונות

מירב כהן:       אני יודעת שיש פה גם גורמים פרטיים שיש להם פתרונות ורעיונות לפתור את התופעה הזאת של העוקץ

מירב כהן:  אז אני אבקש התייחסות קצרה

מירב כהן:  גדי מזור ואסף לוין

מירב כהן:  אני אתן לשניכם התייחסות קצרה, רק בתמצות, שנספיק

אסף לוין: 30 שניות

אסף לוין:  שלום לכולם, משפחת לוין, אני מאוד מאוד מצטער, כל המשפחות בכלל

אסף לוין:  אני הייתי רוצה לדבר על מניעה לפני שזה קורה

אסף לוין:  אני מנסה ליצור פלטפורמה, זה היום נמצא בפרויקט הכוורת, יחד עם אופיר בן נתן ועוד אנשים מאוד חשובים

אסף לוין:  נפגשתי עם הפיקוח על הבנקים, עם אנשים מאוד חשובים

אסף לוין:       מה שהיה קורה במקרים שלכם, שהשיחה לא הייתה מגיעה אליכם

אסף לוין:  כי האפליקציה מזהה שזה לא הבנק

אסף לוין:  הבנק למעשה מוציאים טלפונים דרך מחשבים

אסף לוין:  ברגע שהמחשב מוציא את השיחה, מוציאים שורת קוד והאפליקציה שלי קולטת את הקוד

אסף לוין:  זאת אומרת שאי אפשר לרמות את האפליקציה שלכם, של החייגן

אסף לוין:  אז מה שהיה קורה במקרה הזה זה לא רק שאם אנחנו נכון משטרה עושה טלפון, המשטרה היו מקבלים דיווח שאזרח, שמשפחת לוין מנסים להונות אותם

אסף לוין:  אותו דבר חברות האשראי היו מקבלים דיווח שמנסים להונות את הלקוח שלהם

אסף לוין:  זו הדרך

אסף לוין:  הצד השני של חרב הפיפיות האלה שאלה שמפחדים לענות לא מקבלים שירותי קופת חולים

אסף לוין:  גם כאן אפשר להירשם בפלטפורמה, שיחות היוצאות מקופת חולים על ידי שורת קוד מה שמאפשר ללקוח לקבל ודאות

אסף לוין:  אי אפשר לרמות את שורות הקוד האלה, כי שורת הקוד יוצאת מהמוסדות עצמם שנותנים איזה שירותים

אסף לוין:       שוב, נפגשתי עם למעלה מ-1,000 בתי אב

אסף לוין:  אני עובד סוציאלי דור שני

אסף לוין:  כואב לי מאוד על כל אדם כזה

אסף לוין:  תודה רבה על ההזדמנות לדבר

אסף לוין:  אני אשמח לכל שיתוף פעולה למנוע

מירב כהן: אז יש סביב השולחן הרבה גורמים רלוונטיים

מירב כהן:  אולי הבנקים אם אתם מוצאים מקום לשיתוף פעולה

אסף לוין: תודה רבה

מירב כהן: תודה לך

מירב כהן:  כן?     

גד מזור: שלום, אני גדי מזור, מנכ"ל חברת ריוקצ'

גד מזור:  אנחנו חברה שמתמחה במניעת הונאות

גד מזור:  עובדים עם מעל 100 בנקים הגדולים בעולם

גד מזור:  כל הבנקים באנגליה, באוסטרליה, רוב הבנקים בארצות הברית

גד מזור:  הבעיה, אני מתחבר לגמרי עם מה שאמר נציג המשטרה

גד מזור:  הבעיה לא תיפתר בניסיון לתפוס את דגי הרקק שהם חלק מהתופעה

גד מזור:  אותם שליחים שבאו ולקחו את הכסף

גד מזור:  אז הם ייכנסו ויקבלו עונש

גד מזור:  אבל זה החלק הקטן מהמערכת

גד מזור:  הבעיה צריכה להיפתר ברגולציה משני צדדים: אחד אחריות על הבנקים מעבר לכרטיסי אשראי על החזר כספים

גד מזור:  גם אם הלקוח עשה את הפעולה בעצמו

גד מזור:  זה בעולם גרם לבנקים להקים את המערכות החזקות כדי למנוע ולעשות מוניטורינג של הדברים האלה

גד מזור:  ומהצד השני, כמו שנציג הבנקים אמר, צריך לאפשר לבנקים לעבוד ביחד ולשתף מידע, ככל שהמידע הזה הוא כדי להימנע מהונאות

גד מזור:  זה תמיד מתנגש עם פרטיות

גד מזור:  אבל בכל המדינות המובילות בעולם, כולל GDPR, ארצות הברית

גד מזור:  יש החרגה של מגבלות הפרטיות אם המטרה היא להימנע מהונאה

מירב כהן: ברור

מירב כהן:  הם היו שמחים שייפגעו להם בפרטיות ויצילו אותם מהאירוע הזה

מירב כהן:  תודה רבה

מירב כהן:  יש פה את נציג קופת חולים כללית, בזום

מירב כהן:  אני רק אגיד שיש גם תלונות של גורמים שמתחזים לקופת חולים כללית

מירב כהן:  רציתי רק לראות אם אתם מכירים את התופעה הזאת ופועלים נגדה? כי חברות ממש מתחזות ועושות שימוש במידע רפואי שיש להם גישה אליו

מירב כהן:  היי מיכל

מירב כהן:  אני אשמח להתייחסות קצרה אם הבעיה מוכרת לכם ואתם מטפלים בה

מיכל סייפר ישראלי: בוקר טוב

מיכל סייפר ישראלי:  אלינו הגיעו תלונות של מבוטחים שהתלוננו על זה שפונים אליהם

מיכל סייפר ישראלי:  חברה שהיא מציגה את עצמה כסוכנות לביטוח בשם פלטינום והיא למעשה משתמשת גם בוויזואליות שהיא מאוד מזכירה את הכללית

מיכל סייפר ישראלי:  הפניות החלו להגיע שנה שעברה ומיד כשפנו אלינו הגשנו תלונה במשטרה שעד היום אנחנו לא יודעים מה נעשה עם אותה תלונה

מיכל סייפר ישראלי:  לאחרונה החלו שוב להגיע

מיכל סייפר ישראלי:  ביצענו מעקב אחר התלונות

מיכל סייפר ישראלי:  הייתה ירידה ושוב בחודש נובמבר החלו להגיע תלונות בנושא

מיכל סייפר ישראלי:  אנחנו כרגע בוחנים את הצעדים המשפטיים שאנחנו ננקוט נגד אותן חברות

מיכל סייפר ישראלי:  ויש תלונה שכרגע היא נמצאת במשטרה, שכרגע אנחנו לא יודעים מה עלה בגורלה

מירב כהן: אוקיי, אז שווה, משטרת ישראל שתשתפו פה פעולה עם כללית

מירב כהן:  כי באמת עושים פה הטעיה במותג הזה

מירב כהן:  יש פה את נציגת משרד הבריאות

מירב כהן:  אנחנו לא נספיק לדבר לעומק, אנחנו צריכים לנעול

מירב כהן:  רק שתכירו שיש גם תלונות על רפואה דחופה, אמבולנט וגם התחזות לקופת חולים כללית

מירב כהן:  תכירו את זה ותפעלו בגזרתכם כדי למנוע את זה

מירב כהן:  אני אתן לדובר אחרון, כי אני צריכה לנעול את הדיון, הודיעו לי ממזכירות הכנסת

מירב כהן:  אני אתן לנציג הסתדרות הגמלאים רק לומר את ההתייחסות האחרונה שלו

שלמה פרלוב: ממש דבר אחד

שלמה פרלוב:  אני אגיד רק במשפט קצר

שלמה פרלוב:  יש לי הרבה מה להגיד, לא מה קורה, אלא מה לעשות

שלמה פרלוב:  אני אבקש מגברתי, אם את רואה את המסמך שאנחנו מאמצים אותו

מירב כהן: זה מסמך שאני כתבתי כשהייתי שרה

מירב כהן:  יפה, אני שמחה שהספר מצליח

שלמה פרלוב: זה בשיחה שלך עם שמוליק, אמרת קודם כל הסברה

שלמה פרלוב:  ואנחנו עושים את זה

שלמה פרלוב:  ויש לך דרישת שלום מההנהלה שלנו שכרגע מדברת גם על זה

שלמה פרלוב:  הם נמצאים פה בג'וינט

שלמה פרלוב:  אנחנו מחפשים והישיבה הבאה וברכה רבה מאתנו

שלמה פרלוב:  אבל אנחנו מבקשים ממך גברתי סיוע דחוף, לפרסם בערוץ 9 בשפה הרוסית על הונאה

שלמה פרלוב:  מדברים הרבה

שלמה פרלוב:  אני כל חודש פה בכנסת בישיבות

שלמה פרלוב:  הן בוועדת עבודה, בוועדת כלכלה

שלמה פרלוב:  אני פניתי לחה"כ ביטן בנושא מימוש 450

שלמה פרלוב:  אז קיבלתי תשובות לא לעניין

מירב כהן: אני חייבת לסגור, היא כבר נוזפת בי

מירב כהן:  סליחה

שלמה פרלוב: אני מבקש מגברתי, ערוץ 9

מירב כהן: ערוץ 9, לקחתי

שלמה פרלוב: רשות הצרכנות תפרסם מיד

מירב כהן: אוקיי, אני צריכה לסכם את הדיון

מירב כהן:  יש לי כבר מאבטח פה ששומר עליי

מירב כהן:  תודה, תודה אהובי, אני מודה לך

מירב כהן:  אני חייבת לסיים

מירב כהן:  הוא ממש אוסר עליי להמשיך את הדיון

מירב כהן:  אני רק מסכמת

מירב כהן:       קודם כל תודה רבה

מירב כהן:  יהיה דיון המשך

מירב כהן:  סליחה מכל מי שלא הספקנו לשמוע אותו, אנחנו ניתן עוד הזדמנויות

מירב כהן:       דברים פרקטיים: בעוד חודש אנחנו ניפגש שוב ונעשה סדר בחקיקה ונסכם מה מוסכם על הדרך הפוליטי והדרג המקצועי בכל חקיקת עושק הקשישים, בהתאם להחלטה 450

מירב כהן:       אנחנו נפנה למשרד התקשורת ונבקש לחסום את האפשרות של לזייף את המספר שממנו מתקשרים, את האפליקציה הזאת שמאפשרת לנוכלים לעשות שימוש בטלפונים מוכרים

מירב כהן:       בעוד חודש נעשה מעקב אחרי כל הטיפול במקרים הפרטניים שהגיעו אלינו, כל המקרים שנמצאים פה

מירב כהן:  גם כדי להבין שפתרו לאנשים האלה את הבעיות, כי כל בן אדם כזה הוא עולם ומלואו וגם כדי להבין איזה תובנות רוחב נלמדו בזה

מירב כהן:  אז בעוד חודש אנחנו נבוא ונעדכן מה קרה עם המקרים שלכם, הן במקרה הפרטי שלכם והן ברמת הפקת הלקחים בתוך המערכות

מירב כהן:      המשטרה, אני אשמח לקבל את הנתונים, כי לא קיבלנו אותם מראש

מירב כהן:  נשמח שתעבירו לנו

מירב כהן:      לגבי פרסום בערוץ 9, האם יש תקציב לרשות לסחר הוגן לפרסם בערוץ 9 את המקרים האלה? אנחנו ניצור קשר בצורה של יח"צ עם ערוץ 9

מירב כהן:  אבל אני חושבת שראוי שמשרד ממשלתי יעשה שם פרסום בתשלום, כי אנחנו רואים שזו תופעה שרחבה מאוד במקום הזה

מירב כהן:       זהו, אני נועלת את הדיון

מירב כהן:  בעוד חודש אנחנו נתכנס כאן ונראה איך אנשים התקדמו עם המשימות שלהם בחזיתות השונות

מירב כהן:  תודה רבה